Meteoriți 
naturali 

Printre miloanele de me- 
teoriți descoperiţi pe Pământ 
există 14, dintre care 6 au fost 
descoperiţi în Antarctica, care 
provin cu siguranţă de pe 
planta Marte. Cum este posibil 
aşa ceva? Trebuie să luăm în 
considerare doi factori extrem 
de importanţi: gravitația mar- 
ţiană este de două ori mai 
mică decât cea terestră (ceea 
ce înseamnă că “viteza de 
evadare” din câmpul gravi- 
taţional marțian este relativ 
scăzută), iar atmosfera, prea 
puţin densă, nu asigură o pro- 
tecţie corspunzătoare în faţa 
căderilor meteorice. De aceea 
este suficient un impact cu un 
asteroid de mici dimensiuni 
pentru a fi expulzate mici frag- 
mente din suprafaţa marțiană. 
Ele se deplasează prin spaţiu 
şi, din când în când, sunt atra- 
se de gravitația terestră. Mete- 
oriţii marţieni au o trăsătură 
ciudată, cel puţin pentru spe- 
cialiştii în geologia extra- 
terestră. toţi provin din roci 
topite, cum sunt bazalturile 
terestre, şi nici unul nu este 
alcătuit din roci sedimentare. 
Să nu uităm că ultimele mi- 
siuni spaţiale, care au avut ca 
obiectiv cercetarea planetei 


Marte au arătat că apa a curs, 
în trecutul îndepărtat, şi pe 
suprafaţa acesteia. 

Să facem o mică paran- 
teză, pentru a defini termenul 
de roci sedimentare. Dintre 
cele mai tipice amintim aici 
gresiile, calcarele, argilele, 
care reprezintă aproximativ 
10% din scoarţa terestră. La 
începuturile planetei noastre, 
acest tip de roci nu existau, 
ele fiind rezultatul erodării 
continue a scoarţei de către 
vânturi, ploi şi ape curgătoare. 
Sfărâmăturile rezultate s-au 
depus lent pe suprafaţa te- 
restră, s-au cimentat şi alcă- 
tuiesc uneori straturi groase 
de câteva mii de metri, cum 
este cazul Marelui Canion Co- 
lorado. Aceste roci sunt foarte 
interesante pentru geologi, 
deoarece ei pot „citi“ în ele, ca 
într-o carte, istoria planetei 
noastre. Aici găsesc şi fosilele 
pe baza cărora se poate ur- 
mări evoluţia vieţii de-a lungul 
erelor geologice. De aceea ar 
fi interesant dacă am desco- 
peri meteoriți de origine extra- 
terestră, în special marțiană, 
alcătuiți din roci sedimentare. 

Aşa cum spuneam mai 
sus, pe Marte s-au găsit 
dovezi care demonstrează că 
în trecut apa a curs din belşug 
pe suprafaţa planetei. Deci, cu 

siguranţă, datorită eroziunii, ar 
trebui să existe straturi de roci 
sedimentare, care ar putea să 
ne ajute să răspundem la o 
întrebare tulburătoare: a 
existat viață pe Marte? Din 
păcate, nu s-a descoperit, 
până acum, nici un meteorit 
de origine sedimentară. Nu 
există nici un motiv ca ase- 
menea meteoriți să nu fi fost 
ejectaţi în spaţiu, o dată cu cei 
pe care i-am descoprit până 
acum, doar dacă Dumnezeu a 
decis că ei nu trebuie să 
ajungă în mâna noastră... Nu 
cumva noi nici nu-i băgăm în 
seamă, nu cumva îi con- 
fundăm cu roci terestre 
obişnuite? 


Meteoriți 
artificiali 


“Fabricarea” meteoriţilor 
artificiali ne ajută să răs- 
pundem la întrebările de mai 
sus. Luăm nişte roci pămân- 
tene, cu o structură cunoscută, 
le lipim de scutul termic al lui 
Foton 12 şi aşteptăm să se 
întoarcă pe Pământ. Ideea îi 
aparţine lui Andre Brack, 
preşedinte al Societăţii pentru 
studiul originii vieţii şi director 
la CNRS. Proiectul poartă 
numele Stone şi constă în 
alegerea unor eşantioane de 
roci sedimentare, care vor fi 
fixate de scutul termic al 
satelitului. Este vorba de o 
dolomită “recoltată“ din nordul 
Italiei (dolomita este o rocă 
sedimentară alcătuită din 
carbonat de magneziu şi cal- 
ciu), un bazalt din Austria şi o 
rocă artificială, realizată din 
sfărâmănturi de bazalt cimen- 
tate cu gips. Fiecare eşantioan 
a fost tăiat sub forma a trei 
discuri cu diametrul de 50 mm 
şi groase de 4 mm. Două vor fi 


folosite ca probe martor iar 
cel de-al treilea va fi fixat pe 
satelit. O dată lipiţi pe scutul 
termic, aceşti metoriţi sin- 
tetici îşi vor lua zborul de la 
baza de lansare Plesetsk, 
aproape de Arhanghelsk, 
Rusia. Vor călători prin 
cosmos, timp de două zile, 
la aproximativ 350 km altitu- 
dine, după care se vor reîn- 
toarce pe Planeta Mamă. Pe 
timpul coboririi ei se vor 
încălzi până 2000 °C. În a- 
ceste condiţii, pe suprafaţa 
eşantionului din bazalt, se va 
forma o crustă de topitură 
solidificată, de culoare nea- 
gră, similar cu cel pe care-l 
observăm la “metoriţii na- 
turali”. Vom găsi aceeaşi 
crustă şi pe suprafaţa dolo- 
mitei sau ea se va sfărâma 
la reintrare? Experienţa ne 
va permite, prin comparaţie 
cu eşantioanele rămase la 
sol, să analizăm modificările 
suferite de roci, atunci când 
străbat cu mare viteză 
atmosfera terestră. Dacă 
eşantionul de dolomită va 
reveni fără nici un fel de 
crustă neagră, va trebui să 
reconsiderăm modul în care 
căutăm meteoriţii. În ge- 
neral, până acum, îi căutam 
printre rocile de culoare 
închisă. După experimentul 
Stone căutătorii de pietre 
venite din spaţiu se vor uita 
mai atent la probele suscep- 
tibile de a fi de origine 
meteorică şi nu vor arunca o 
mostră pe motiv că este un 
banal calcar. În spatele unui 
eşantion aparent lipsit de im- 
portanță s-ar putea ascunde 
taina vieţii în Univers. Să 
aşteptăm rezultatele. 


CRISTIAN ROMÂN 


„Vânătoarea' 
de meteoriți 


Meteoriţii sunt pietre căzute din cer. Cei mai mulţi provin 
din centura de asteroizi, aflată între Marte şi Jupiter, din 
fragmente cometare şi, mai rar, sunt roci expulzate, în urma 
impactului cu asteroizi, de pe suprafaţa Lunii sau a planetei 
Marte. In foarte puţine cazuri putem “recolta” direct meteoriţii 
pe care îi vedem căzând. Cel mai adesea suntem nevoiţi să-i 
deosebim cumva de rocile de origine terestră. În primul rând 
ei au culoare întunecată, fiind acoperiţi de o crustă rezultată 
în urma topirii superficiale, datorate trecerii prin atmosferă. 
De asemenea ei au o densitate ceva mai mare decât rocile 
terestre obişnuite. Mulţi dintre ei, fiind alcătuiți din fier, 
deviază acul busolei. Din păcate, deşi căutarea meteoriţilor a 
devenit o afacere bănoasă, lucrurile nu sunt chiar atât de 
simple cum le-am prezentat mai sus. De exemplu, adesea 
crusta dispare sau îşi schimbă culoarea după trecerea anilor. 
Aşa că, dacă aveţi o piatră, pe care o bănuiţi că ar fi de 
origine cosmică, apelaţi cu încredere la serviciile unui 
laborator specializat sau împrieteniţi-vă cu un geolog 


De ce se încălzesc, la intrarea în atmosferă, obiectele 
venite din spaţiu? 

Aşteptăm răspunsul dumneavoastră până la data de 15 
noiembrie. Câştigătorul va primi un abonament pe un an la 
revista Ştiinţă şi tehnică. 

A long time ago... 
a existat une eator 

Lumi ci la e nea 
U niversului cunoscut... 


e RTR P mega aie 


upă noua versiune 
D digitizată a celebrei 

trilogii Star Wars (A 
new hope, The Empire strikes 
back, Return of the Jedi) ce 
ne-a trezit amintirile şi apetitul 
nu demult, luna septembrie va 
aduce fanilor din România 
premiera unui nou episod, a 
cărui acţiune este plasată 
înaintea celorlalte trei, prezen- 
tându-ne povestea vieţii viito- 
rului Darth Vader, acum un 
simplu copil al planetei Tatoo- 
ine - Anakin Skywalker. Ne 
vom lua rămas bun de la Luke 


| şi Leia, de la îndrăgitul Han 


Solo şi ciudatul său prieten 
Chewbaka. In The phantom 
menace ei nici nu s-au născut 
încă, aceasta este istoria pă- 
rinţilor lor, însoţiţi însă de ace- 
iaşi credincioşi C3PO (See 

Three-PeeOh), R2D2 (ArToo- 
DeeToo) sau de simpaticul 
maestru Yoda. Nu vor lipsi nici 
Obi-van-Kenobi, acum tânăr 
învățăcel, crudul senator 
Palpatine, viitorul împărat, sau 
monstruosul Jabba the Hutt. 
Şi dacă nu aţi văzut încă 
trailerul de prezentare sau nu 
aţi citit cronicile de speciali- 
tate, nu vă aşteptaţi să vă 
dezvăluim nimic în plus des- 
pre povestea în sine, scopul 
articolului de faţă fiind acela 
de a vă conduce în spatele 
ecranului pentru a vedea cum 
au fost realizate efectele spe- 
ciale ale celui mai pretenţios şi 
mai spectaculos film SF al 
epocii. 

Vă imaginati, probabil, că 
mulțumită stațiilor grafice ex- | 
trem de puternice pe care le- | 


ar fi putut avea la dispoziţie, 
faţă de mijloacele, ce pot părea 
rudimentare, de acum două 
decenii, efortul realizării unui 
episod din seria Star Wars a 
devenit floare la ureche. Poate 
că aveţi dreptate, dar gândiţi-vă 
că trebuia găsită o floare pe 
măsura urechilor venerabilului 
Yoda! Şi, mai ales, trebuia ca 
publicului să-i fie oferită o 
poveste care să se înscrie 
armonios, din punct de vedere 
al concepţiei şi realizării, în 
trilogia existentă. 


După douăzeci de ani... 

Să nu credeţi că a fost 
simplu. Numai reproducerea 
designului bine cunoscutului şi 
deja clasicului pasaj introductiv 
"A long time ago in a galaxy far, 
far away...", urmat de titlul epi- 
sodului şi de descrierea situaţiei 
de la care se porneşte printr-un 
text ce defilează strălucitor pe 
un fond înstelat a solicitat la 
maximum imaginaţia şi efortul 
specialiştilor în efecte vizuale... 

La primele episoade ale 
fostei trilogii pentru realizarea 
acestui efect era folosită o ca- 
meră video mobilă, care par- 
curgea sub un anumit unghi o 
placă transparentă, luminată de 
dedesubt, pe care era scris 
textul cu pricina. Pentru a se 
asigura o viteză constantă de 
înaintare a textului, mişcarea 
camerei era controlată de 
computer. Această procedură a 
fost utilizată la toate filmele 
seriei Star Wars şi, drept 
urmare, pentru a se asigura 


continuitatea şi unitatea episoa- 
delor era necesar ca şi The 
phantom menace să prezinte 
aceeaşi manieră de introducere 
în subiect şi atmosferă. Era de 
aşteptat ca, o dată cu apariţia 
mijloacelor digitale, acest lucru 
să fie expediat la categoria 
"rutină", dar, pentru echipa de 
perfecţionişti ai lui George 
Lucas lucrurile nu au stat 
întocmai aşa. 

"Problema a fost că în mo- 
mentul respectivelor filmări, 


nimeni nu a luat note precise 
privind poziţia camerei, unghiul 
de filmare, tipul lentilelor 
folosite sau viteza de depla- 
sare" - ne dezvăluie John Knoll, 
supervizor pentru efecte 
vizuale. "Pentru ca lucrurile să 
arate la fel, a fost necesară 
reconstruirea tuturor acestor 
elemente." Totul a început cu 
identificarea fonturilor folosite. 
De asta s-au ocupat experţii 
tipografi din cadrul Departamen- 
tului Artistic al firmei Industrial 


Light & Magic, care au găsit trei 
fonturi distincte, câte unul 
pentru secvenţa "A long time 
ago in a galaxy far, far away...", 
pentru titlul episodului şi pentru 
corpul textului introductiv pro- 
priu-zis. "Apoi mi-a surâs şansa 
de a-l întâlni pe Peter Daulton, 
asistent de imagine la Return of 
the Jedi, care îşi amintea vag 
că ei folosiseră obiective de 24 
mm la filmarea secvenţei cu 
pricina. Am făcut o încercare pe 
computer şi am descoperit că 
avea dreptate" - îşi continuă 
relatarea John Knoll. "După 
aceea ne-am apucat să esti- 
măm viteza de defilare, soco- 
tind numărul de cadre scurse 
între momentul în care apăreau 
două linii de text consecutive. 
Culoarea şi înclinarea textului 
le-am realizat folosindu-mă de 
originalele trilogiei iniţiale, peste 
care !:-am suprapus pe cele 
create pe computer, până la 
perfesta lor potrivire." Dar asta 
nu a fost tot. "A trebuit apoi să 
creăm modele tridimensionale 
ale literelor, pentru ca acestea 
să se distingă cu aceeaşi acu- 
rateţe din apropiere ca şi de la 
depărtar:. dispărând sub ori- 
zont cu o perspectivă 3D co- 
rectă. In final nu ne-a mai ră- 
mas decât să adăugăm cerul 
înstelat, pentru care am utilizat 
ca ghid o secvenţă din The 
Empire strikes back, în care ni 
s-a părut că stelele arată deo- 
sebit de bine şi de sugestiv." 

Neaşteptat de complicat 
pentru un efect a cărui digiti- 
zare părea atât de la înde- 
mână, dar, după cum spunea şi 
Rick McCallum, producătorul 
episodului, "indiferent de cât de 
avansate tehnologic ajung să 
fie ins::umentele de făcut filme, 
ele răn ân simple instrumente, 
ce vor avea nevoie de artişti 
pentru a le mânui, artişti care, 
cu viziunea lor creatoare, vor şti 
să le fo:osească". 


Ochii minții 


Un astfel de exemplu ar 
putea fi Doug Chiang, înnobilat 
cu titlul de Concept Designer, 
şeful unui colectiv de artişti 


Nașterea unui univers 


care, sub îndrumarea lui, au 
creat pentru acest episod între 
trei şi patru mii de artefacte, in- 
cluzând schiţe, sculpturi şi mo- 
delaje, creaţii de costume, mo- 
dele de creaturi şi zeci de pic- 
turi full-color. „E ca şi cum am fi 
lucrat la cinci filme diferite“ - 
mărturiseşte Chiang. „Fiecare 
dintre cele cinci lumi create 
trebuia să aibă o cultură şi 
înfăţişare unică.“ Despre cola- 
borarea cu Lucas, în câteva 
cuvinte: „dacă îi arăţi o schiţă 
se prinde despre ce e vorba 
fără prea multe explicaţii“. 

Cu toate acestea, primele 
lor întâlniri nu s-au referit nici 
pe departe la chestiuni atât de 
„concrete“. Discuţiile iniţiale s-au 
orientat asupra paletelor de 
culori ce ar trebui folosite, stilul 
formelor, comparativ cu trilogia 
originală. După ce filozofia 
lucrurilor a fost bine pusă la 
punct a urmat efortul de con- 
cepţie propriu-zis. Procesul 
conceperii unei creaturi sau a 
unei nave se întindea uzual pe 
parcursul a trei săptămâni. De 
exemplu, o navă de vânătoare 
(star fighter) a cunoscut în 
fiecare zi a acestor trei săptă- 
mâni câte patru, până la şase 


50 ȘTIINȚĂ ȘI TEHNICĂ septembrie 1999 


schiţe, variind de la cele mai 
îndrăzneţe la versiuni conser- 
vatoare, din care Lucas putea 
alege direcţia pe care o consi- 
dera corectă. Până la urmă au 
rezultat două versiuni din care 
a fost selectată cea care cores- 
pundea mai îndeaproape cul- 
turii materiale a noului episod, 
prefigurând însă o evoluţie ce 
va genera popularele X-wing şi 
Tie-fighter. 


Printre cele mai spectacu- 
loase efecte sonore ale filmului 
se înscriu, cu siguranţă, vibraţiile 
amenințătoare ale săbiilor laser. 
Ei bine, dacă le ascultați cu 
atenţie veţi remarca, probabil, 
că fiecare dintre ele are propria 
sa voce. „Incerc să confer fie- 
cărei săbii un sound corespun- 
zător personalităţii celui care o 
mânuieşte“ - susţine Ben Burtt, 
laureat în 1978 al Oscarului 
pentru cele mai bune efecte 
sonore, pentru realizările din 
primul film Star Wars. „Săbiile 
cavalerilor Jedi au o anumită 
muzicalitate, în vreme ce săbiile 
celor răi au un sunet mai afurisit 
şi parcă mai periculos.“ Revo- 
luţia digitală a făcut ca manipu- 


larea sunetelor să devină mult 
mai simplă, decât în urmă cu 
douăzeci de ani. „In plus, de 
data aceasta am avut multe 
sunete pe care le-am putut 
reutiliza: săbiile, laserele, ex- 
ploziile...“ - admite Ben Burtt. 
„Cu toate acestea trebuie să fii 
în permanenţă pregătit să 
înregistrezi câte ceva, fiindcă 
sunetele bune pot să le găseşti 
oricând în jurul tău: furtuni 
electrice şi trăsnete iarna, 
zgomote ciudate ale maşinilor, 
ghețari prăbuşindu-se...“ 

Desigur că „a adăuga sunet 
unui film care este în perma- 
nenţă editat şi re-editat e ca şi 
cum ai zugrăvi o casă căreia 
constructorii ba îi scot un bal- 
con, apoi îi pun o arcadă sau îi 
astupă o fereastră. Fără com- 
puter ar fi mare bătaie de cap, 
dar aşa ne putem concentra 
asupra muncii de creaţie, fără 
să ne mai preocupe excesiv 
mijloacele tehnice pe care le 
avem la dispoziţie“. Mai mult, 
pentru a nu se apuca să elabo- 
reze excesiv pasaje sonore ale 
unor scene, „constructorii de 
sunete“ au decis să sonorizeze 
sumar întreg filmul, urmând să 
definitiveze aceste variante 
după montajul propriu-zis. 
Astfel, toată lumea şi-ar putea 
spune părerea cu privire la 
munca lor, permițându-le să-şi 
rafineze ulterior aceste încer- 
cări, fără a se consuma nervos 
din pricina modificării unor 
pasaje prea elaborate. Prin 
similitudine cu previzualizarea, 
acest procedeu a fost numit 
„pre... auralizare“. 


Arsenalul regizorului... 
„„.s-a îmbogăţit la rândul său 
cu două noi arme: animatica şi 
animatronica. Sună destul de 
ciudat pentru a vă incita 
curiozitatea? 


De animatronică aţi mai auzit, 
probabil. Specialiştii acestui 
domeniu se ocupă cu animarea 
diverselor capete de cauciuc ale 


nenumăratelor creaturi ce 
populează universul Star Wars. 
Nu de puţine ori este mai rapid, 
mai ieftin şi mai sugestiv să 
îmbraci un actor în „pielea“ 
siliconică a unui extraterestru, 
decât să încerci să compui pixel 
cu pixel un personaj electronic, 
greu de introdus într-o scenă 
complexă, alături de parteneri 
umani, decor clasic, lasere şi 
lumini - toate în mişcare. lar dacă 
personajul respectiv este unul de 
prim rang - cum este bonomul 
maestru Yoda sau plângăciosul 
C3PO - este mult mai simplu să 
încredinţezi mânuirea sa unui pă- 
puşar experimentat, de talia lui 
Frank Oz, de exemplu. Cu toate 
acestea cel puţin o parte dintre 
„chestiile“ pe care ştie să le facă 
respectiva păpuşă pot fi tele- 
comandate - cum ar fi mişcările 
ochilor sau irezistibilul zâmbet al 
venerabilului maestru Jedi. Cu 
asta se îndeletnicesc specialiştii 
în animatronică. Uneori ei 
creează păpuşi pur şi simplu 
pentru a suplini pe platoul de 
filmare absenţa personajelor 
generate în întregime pe 
calculator. Fiindcă, după cum 
declară şeful „creatorilor de 
creaturi“, Nick Dudman, „cu tot 
avansul tehnologic, încă mai 
lipim măşti de caciuc peste feţele 
oamenilor“. 


În privinţa animaticii, aceas- 
ta desemnează un soi de story- 
board-uri animate. Intr-un film 
clasic, regizorul, directorul de 
imagine şi producătorul îşi seg- 
mentează proiectul în desene 
sumare pentru a urmări: mişcă- 
rile camerei de luat veaeri, un- 
ghiurile de filmare şi alte detalii 
semnificative. Pentru un proiect 
ce grupează atât de multe 
elemente - personaje, obiecte 
şi peisaje create pe computer, 
îmbinate cu actoti, păpuşi 
animate şi diverse modele la 
scară mică - nu toate prezente 
pe platou în timpul filmărilor, 
George Lucas a beneficiat de 
serviciile unui departament 
special care a construit sumar 
variante animate ale acestor 
scene complicate, în care se 
putea distinge interacţiunea 
dintre toate elementele dispa- 
rate. S-au făcut, apoi, încercări 
succesive, până când au fost 
găsite toate elementele de fil- 
mare potrivite. Aproximativ 
1500 de scene din The phan- 
tom menace au fost r&alizate 
iniţial ca secvenţe ariimatice, 
totalizând, în medie, pe durata 
producţiei, 75 pe zi - o producti- 
vitate permisă, bineînţeles, 
numai de utilizarea celor mai 
competitive calculatoare. 

In final, nu ne rămâne decât 
să vă urăm vizionare. . avizată! 


DAN MIHU 

Avem nevoie de 
energie... de cât 
mai multă energie. 
Fără ea, civilizaţia 
noastră, aşa cum 
o cunoaştem noi, 
ar dispărea. De 
aceea, de câteva 
decenii - din 
momentul în care 
am înţeles că 
resursele noastre 
sunt limitate - 
oamenii de ştiinţă 
caută soluţii. Una, 
veche de un secol 
şi ceva, despre 
care s-a vorbit 
nedrept de puțin, 
va putea să ne 
aducă un viitor 
mai liniştit. Este 
vorba de pila de 
combustie. 


Pila de combustie a fost 
inventată de un avocat englez, 
pasionat de cercetarea ştiinţifi- 
că, pe nume Sir William Grove, 
în anul 1839. Din păcate, la 
vremea lui nu a prea fost luat în 
seamă, mai ales din pricină că 
pe atunci nu se cunoşteau ce 
binefaceri ne poate aduce elec- 
tricitatea. Inginerii şi-au adus 
aminte de el o dată cu dema- 
rarea programului spaţial ame- 
rican. Deoarece nu dispuneau 
de motoare foarte puternice, au 
fost constrânşi să „uşureze“ cât 
mai mult capsulele spaţiale, 
pentru a putea fi capabili să 
plaseze oameni pe orbită. Acu- 
mulatoareie convenţionale erau 
prea grele aşa că, după ce au 
cercetat a; nivele cu brevete de 
invenţii (o soluţie excelentă 
atunci când nu ai una proprie) 


DE x 
COMBUSTIE 


au redescoperit pila de combus- 
tie. Aceasta foloseşte numai 
oxigen şi hidrogen (care oricum 
servesc la propulsia capsulelor 
spaţiale) şi produce, pe lângă 
electricitate, apă potabilă şi 
căldură. Lucru remarcabil: în tot 
procesul nu se produc deşeuri. 


Cum funcționează pila 
de combustie? 


O pilă de combustie produ- 
ce energie electrică prin arde- 
rea hidrogenului. Nu, nu este 
vorba de o ardere necontrolată, 
care cel mai adesea este explo- 
zivă, ci de una lentă. Pentru a 
trece la descrierea funcţionării 
unei pile de combustie vom lua 
cazul, mai simplu, al uneia cu 
electrolit lichid. Acesta este o 
soluţie apoasă de hidroxid de 
potasiu. La anod este introdus 

hidrogen, care se combină cu 
radicalul OH”, rezultând apă şi 
un număr de electroni, preluaţi 
în circuitul exterior, egal cu cel 
al moleculelor de H20 create. 
Pe de altă parte, la catod ajung 
un număr de atomi de hidrogen 
care se combină cu oxigenul, 
regenerându-se astfel radicalul 
OH”. Procesul este generator 
de căldură (ca la orice ardere), 
practic rezultă apă sub formă 
de vapori supraîncălziţi. Aceas- 
tă energie termică poate fi pre- 
luată, de exemplu, pentru încăl- 
zirea locuinţei, iar o parte din 
ea poate fi folosită, aşa cum 
vom vedea mai jos, pentru pro- 
ducerea... hidrogenului. Din pă- 
cate, aplicarea acestei soluţii, 
devenită clasică, duce la reali- 
zarea unor pile de dimensiuni 
foarte mari, ceea ce poate 

PILA DE 
COMBUSTIE? 


O pilă de combustie produce 
energie electrică prin arderea 
hidrogenului. Nu, nu este vorba de 
o ardere necontrolată, care cel mai 
adesea este explozivă, ci de una 
lentă. Pentru a trece la descrierea 
funcţionării unei pile de combustie 
vom lua cazul, mai simplu, al uneia 
cu electrolit lichid. Acesta este o 
soluţie apoasă de hidroxid de 
potasiu. La anod este introdus 
hidrogen, care se combină cu 
radicalul OH”, rezultând apă şi un 
număr de electroni, preluaţi în 


Aer+H>O 


electrolit catod 


circuitul exterior, egal cu cel al 
moleculelor de H20 create. Pe de 


altă parte, la catod ajung un număr 
de atomi de hidrogen care se 
combină cu oxigenul, regenerâridu- 
se astfel radicalul OH”. Procesul 
este generator de căldură (ca la 
orice ardere), practic rezultă apă 
sub formă de vapori supraîncălziți. 
Această energie termică poate fi 
preluată, de exemplu, pentru 
încălzirea locuinţei, iar o parte din 
ea poate fi folosită pentru 
producerea... hidrogenului. 


deveni un impediment atunci 
când dorim să le montăm la 
bordul automobilelor electrice. 
De aceea s-au căutat soluţii care 
apelează la noile tehnologii. Este 
vorba de membranele schim- 
bătoare de ioni. In acest caz, un 
flux de molecule de H 
traversează o membrană goask 
de câțiva microni (depusă pe 
anod), separându-se în electroni, 
care se deplasează spre circuitul 
exterior, şi protoni (H+). Aceştia 
din urmă traversează un electrolit 
solid, un material supraconductor 
pentru ioni, şi ajung la catod, 
unde se combină cu oxigenul, 
rezultând apă. 


De unde atâta hidrogen? 


Este adevărat, hidrogenul, 
ca element chimic, nu prea îl 
găsim în natură. In schimb 


avem din belşug compuşi ai 
acestuia cu carbonul (gazul 
metan, metanolul etc.). Nu ne 
mai rămâne decât să descom- 
punem aceste hidrocarburi. 
Cum? Simplu ca bună ziua. 
Dacă trecem vapori de apă la 
250°C prin metanol, în prezen- 
ţa anumitor catalizatori, obţi- 
nem Hv şi CO». Această reac- 
ţie chimică este valabilă pentru 
un număr foarte mare de hidro- 
carburi, diferă doar temperatura 
apei. Nu-i aşa că-i simplu? 


Hidrogenul nu este 
periculos? 

Desigur că vă veţi pune 
această întrebare firească: pro- 
ducerea şi transportul hidroge- 
nului nu sunt prea scumpe şi 
periculoase? De fapt, în jurul 
hidrogenului, începând cu 


catastrofa dirijabilului Hinden- 
burg, s-a creat o întreagă para- 
noia. Totuşi într-un raport al fir- 
mei Ford, din mai 1997, se ară- 
ta că: „Addison Bain, fost ex- 
pert al NASA a întreprins o in- 
vestigaţie complexă asupra 
catastrofei dirijabilului Hinden- 
burg, cercetând atât arhivele 
germane, cât şi pe cele ameri- 
cane, a interogat supraviețui- 
torii şi a cerut experţilor NASA 
să analizeze fragmente ale 
dirijabilului prăbuşit (...) Bain a 
ajuns la concluzia că hidroge- 
nul nu a jucat un rol important 
în tragedie. (...) Baloanele de 
hidrogen erau realizate din 
nitrat de celuloză care era 
extrem de inflamabilă. In plus, 
aluminiul care le acoperea, 
pentru a reflecta razele de 
soare - ferind astfel hidrogenul 

de supraîncălzire - a avut o 
contribuţie esenţială. Bains 
subliniază că nitratul de celulo- 
ză şi aluminiul pot fi ingediente 
pentru combustibilul solid al 
rachetelor.“ Pe de altă parte, 
pentru acei dintre dumneavoas- 
tră cărora le plac cifrele, 
credem că ar fi bine să cităm 
câteva valori prezentate în 
acelaşi raport. Energia conți- 
nută în baloanele dirijabilului 
Hindenburg era de 19 GJ pen- 
tru fiecare pasager. In cazul 
unui automobil (care oricum 
consumă mult mai multă 
energie decât cea necesară 
unei locuinţe medii), aceeaşi 
energie nu depăşeşte 0,2 
Gj/pasager. Aceste concluzii 
liniştitoare nu împiedică să 


luăm măsuri de precauţie. Sunt 
avute în vedere mai multe 
soluţii. Prima dintre ele, mai 
veche, constă în utilizarea 
hidrurilor metalice care pot 
absorbi şi elibera hidrogenul, 
după dorinţă. Din păcate, acest 
tip de rezervoare au volum 
mare şi sunt foarte costisitaore. 
Mai putem folosi microsfere 
poroase de sticlă. Acestea pot 
elibera hidrogenul stocat în ele, 
atunci când sunt încălzite. lar o 
ultimă soluţie, cea mai modernă 
dintre toate, este reprezentată 
de utilizarea nanotuburilor din 
carbon. Să vedem ce va decide 
viitorul. Oricum, suntem siguri 
că ne va oferi numeroase 
surprize. Nu de alta, dar 
inginerii sunt foarte ingenioşi! 


De unde să ne procurăm 


to pilă de combustie? 

Unde se poate folosi pila 
de combustie? 


Dacă ar fi să răspundem 
telegrafic la această întrebare 
am putea spune: oriunde. Ea 
va deveni primul concurent 
redutabil al uriaşelor monopo- 
luri ale producătorilor de ener- 
gie electrică. Dacă eficienţa ei 
va fi confirmată de piaţă, atunci 
noi, oamenii de rând, vom 
recăpăta independenţa energe- 
tică, pe care am pierdut-o la 
începutul revoluţiei tehnologice. 
Dacă se va reuşi reducerea 
dimensiunilor lor, nu peste 
multă vreme vom vedea pile de 
combustie montate la bordul 
viitoarelor automobile electrice. 
Imaginaţi-vă ce se va întâmpla 
atunci. O dată ajunşi acasă va 
fi suficient să racordăm câteva 
furtunuri şi un cablu electric la 
centrala casei şi automobilulului 
nostru, care altfel ar sta inutil în 
garaj, ne va produce căldura şi 
electricitatea necesare casei. 
Nu-i aşa că este un vis frumos? 
Şi poate deveni realitate mâine. 

De fapt lucrurile nu sunt atât 
de simple. Chiar dacă poate 
converti în electricitate 60% 
din energia conținută în 
combustibil (dacă ţinem cont şi 
de căldura produsă randamen- 
tul ei este de aproape 80%!), 
pila de combustie este, încă, 
foarte scumpă. In momentul de 
faţă preţul unui asemenea 
dispozitiv se ridică la 3 000 
$/kW, dar studii recente indică 
o tendinţă accentuată de 
scădere a acestuia, unele 
dintre ele indicând valori de sub 
1 500 $/kW. Să nu uităm că pila 
de combustie, oricât de veche 
ar fi, nu este fabricată în pro- 
ducţie de masă ci, mai degra- 
bă, prin mijloace artizanale, în 
serii mici. Oricum, ca să fim şi 
mai concreţi, să spunem că 
pentru o casă de 280 m£, este 
necesară o pilă de 7 kW, 
obținându-se o economie de 
20% la cheltuielile de energie şi 
încălzire. Nu vă mai rămâne 
decât să calculaţi în cât timp se 
va amortiza investiţia iniţială. 


CRISTIAN ROMÂN 


ki MECATRONICA 


CE ESTE 


e scurt, mecatronica este 
p..: maşinilor inteli- 

gente. Startul în reali- 
zarea acestor maşini a fost dat 
de cea de-a doua Revoluţie 
industrială (Revoluţia informa- 
tică). Termenul de mecatronică 
este brevet japonez, obţinut de 
Yaskawa Electric Company în 
1972, şi a fost utilizat pentru a 
defini fuziunea tehnologică: 
mecanică - electronică - infor- 
matică. Produsele mecatronice 
se întâlnesc astăzi la tot pasul. 
Maşinile-unelte moderne, ro- 
boţii, tehnica de calcul, apa- 
ratura biomedicală, aparatura 
de cercetare, ultimele tipuri de 
automobile, aparatura electro- 
casnică, tehnica de telecomu- 
nicaţii - acestea sunt doar 
câteva exemple ale unor astfel 
de produse. Mecatronica este 


prezentă în toate domeniile de 
activitate, inclusiv în agricultură 
şi construcții. 

Îmbinarea sinergică a compo- 
nentelor mecanică-electronică- 
informatică în structura acestor 
produse face să nu mai fie po- 
sibilă tratarea tradiţională, sepa- 
rată, a problemelor privind miş- 
carea maselor, mişcarea elec- 
tronilor şi mişcarea informaţiei. 

Dezvoltarea tehnologiei 
electronice, prin apariţia circui- 
telor integrate, mici, ieftine şi 
fiabile, a făcut posibilă inte- 
grarea acestora în structura 
mecanică a produselor. Urmă- 
toarea etapă în dezvoltarea 
tehnologică a fost marcată de 
apariţia microprocesoarelor 
care, integrate în structurile 
electromecanice, le conferă 
acestora inteligenţă. Prin com- 


Se spune că mecatronica 
este tehnologia mecanică 
cerută de societatea 
avansat informatizată. 

Mai mult decât atât, 
mecatronica este noua 
filozofie care stă la baza 
procesului educaţional 

şi care s-a dovedit foarte 
eficientă în stimularea 
iniţiativei şi a creativităţii. 
Pentru practica 
inginerească, această 
filozofie înseamnă trecerea 
de la ingineria secvenţială 
la ingineria simultană 

sau concurentă. 


paraţie cu tehnologia conven- 
țională, care operează cu ele- 
mentele „materie“ şi „energie“, 
în tehnologia mecatronică 
acestora li se adaugă compo- 
nenta „informaţie“. 


Educația mecatronică 


Conceptul de educaţie meca- 
tronică se bazează pe dezvolta- 
rea gândirii sistemice şi formarea 
deprinderilor pentru lucri i în echi- 
pă, elemente esenţiale pentru 
marea performanţă. Flexibilitatea 
în gândire şi acţiune este o tră- 
sătură definitorie a specialistului 
în mecatronică. 

Primul program de educaţie 
mecatronică, pe plan mondial, 
a fost elaborat în 1978 la Uni- 
versitatea Tehnologică din 
Toyohashi, Japonia, univer- 

sitate nou înfiinţată. Opţiunea 
japonezilor pentru valorificarea 
inteligenţei proprii, în realizarea 
de produse performante, a trans- 
format neşansa lipsei resurselor 
materiale şi energetice într-o 
binecuvântare. Mecatronica 
primeşte „cetăţenie europeană“ 
în 1986. In acel an, Comitetul 
Consultativ pentru Cercetare şi 
Dezvoltare Industrială de pe 
lângă Comunitatea Europeană 
aprecia că: „mecatronica este un 
obiectiv major pentru cercetarea 
europeană şi pentru programele 
educaţionale“. 

Această decizie a avut o 
importanţă covârşitoare, sensi- 
bilizând conducerile politice ale 
țărilor comunitare. In fapt, încă 
din 1980, între universităţile din 
Europa şi cele din Japonia au 
loc intense schimburi ştiinţifice 
în domeniu. Sub egida Comuni- 
tăţii Eurc »ene, în 1988 se orga- 
nizează primul curs post- 
universitar de mecatronică. 
Scopul declarat viza comple- 
tarea cunoştinţelor tradiţionale 
cu noile descoperiri ale ştiinţei 
şi tehnologiei şi integrarea mai 
eficientă a acestora pentru a 
realiza produse performante. 
La organizarea acestui curs au 
participat: T.H. Aachen, Univer- 
sitatea Catolică din Leuven şi 
Institutul de Tehnologie 
Cranfiels, Anglia. 

Adaptarea procesului edu- 
caţional la noile cerinţe impuse 
de evoluţia în dezvoltarea teh- 
nologică a fost sprijinită mate- 
rial de marile companii industri- 
ale. Scurtarea timpului necesar 
pentru materializarea ideilor şi 
realizarea unor produse perfor- 
mante sunt condiţii esenţiale 
pentru a rezista în competiţia 
cu produsele japoneze. Proble- 
ma educaţiei mecatronice 
depăşeşte astfel nivelul univer- 
sităţilor şi al companiilor indus- 
triale devenind problemă de 
interes naţional. In majoritatea 
țărilor europene s-au elaborat 
programe care vizează toate 
treptele procesului educaţional 
şi toate categoriile de personal. 

In SUA, universităţile se întrec 
în a-şi prezenta programele 

educaţionale în revistele de 
specialitate. Activităţile sunt 
coordonate de către Fundaţia 
Naţională Pentru Ştiinţă. Pentru 
personalul companiilor industriale 
se organizează cursuri serale de 
mecatronică. O atenţie deosebită 
se acordă educaţiei mecatronice 
în învăţământul preuniversitar. 
Efortul depus în acest domeniu a 
fost încununat de succes. Munca 
în echipă s-a dovedit foarte efi- 
cientă în stimularea iniţiativei, a 
spiritului de răspundere, a trăsă- 
turilor de lider şi în formarea 
deprinderilor de comunicare. 
Rezultate deosebite s-au obţinut 
pe linia orientării pentru alegerea 
profesiei şi stimularea interesului 
pentru activitatea de creaţie 
inginerească. Interesul pentru 
educaţia mecatronică la nivelul 
preuniversitar este motivat de 
faptul că elevii de astăzi sunt 
competitorii economiei de mâine. 

In ţările foste comuniste, 
atitudinea faţă de acest feno- 
men este întocmai reflectată de 
poziţia acestora în planul eco- 


nomiei mondiale. Cei mai avan- 
saţi sunt polonezii. Beneficiind 
de sprijinul UNESCO, în 1992, 
la Lodz, s-a înfiinţat Facultatea 
Internaţională de Inginerie, cu 
predare în limba engleză. 
Facultatea şi-a început activita- 
tea cu specializarea de meca- 
tronică. In Cehia, Ungaria şi 
Slovacia programele de edu- 
caţie mecatronică sunt coordo- 
nate de la nivelul academiilor. 
Din 1994, astfel de programe 
de dezvoltare s-au elaborat şi 
în Bulgaria. 

In ţara noastră, inconsec- 
venţa în problema reformei în 
învăţământ a frânat iniţiativele 
în această direcţie la Universi- 
tăţile Tehnică din Braşov, 
Bucureşti, Cluj-Napoca, laşi, 
Suceava, Timişoara. La Univer- 
sitatea Tehnică din Cluj-Na- 
poca s-a înfiinţat specializarea 
Mecatronică încă din 1992. 
Pregătirea studenţilor este 
girată de către Catedra de 
Mecanisme, Mecanică Fină şi 
Mecatronică. Activitatea ştiinţifi- 


că în catedră a fost orientată cu 
insistenţă către domeniile de 
vârf. In momentul de faţă sunt 
bine conturate trei direcţii de 
cercetare: Actuatori şi senzori 
în mecatronică, Transmisii în 
mecatronică şi Biomecatronică. 


Informația - o necesitate 
inepuizabilă 
În tehnologia mecatronică 
informaţia este componenta 
esenţială. Raţiunile pentru care 
informaţia este atât de impor- 
tantă în raport cu materialul şi 
energia sunt următoarele: 
O informaţia asigură satisface- 
rea nevoilor spirituale ale 
omului; 


O informaţia creşte valoarea 
nou adăugată a tuturor 
lucrurilor; 


O informaţia înseamnă cultură. 


Analizând relaţia dintre fiin- 
tele umane şi informaţie, avem 
în vedere că viaţa omului şi ac- 
tivităţile economice sunt strâns 
legate de cererea şi asigurarea 
a trei elemente ale tehnologiei 
şi anume: material, energie şi 
informaţie. În figura 2 se pre- 
zintă caracteristicile acestor trei 
elemente. Materiile prime şi 
energia se obțin din natură. Re- 
zervele sunt evident limitate. Pe 
de altă parte, informaţia este 
rodul activităţii mentale a fiinţei 
umane. Rezervele sunt evident 
nelimitate. 

Având în vedere viaţa de zi 
cu zi, alimentele, îmbrăcămin- 
tea şi locuinţa se asigură cu un 
anumit consum de material şi 
de energie. Nevoile de material 
şi energie ale unei persoane 
sunt limitate. Informaţia este 
cea care asigură satisfacerea 
nevoilor spirituale. Valoarea ei 
depinde, astfel, nu atât de can- 
titate, cât de prospeţimea aces- 
teia, pentru că spiritul uman ce- 
re mereu noi stimuli. 

În altă ordine de idei, valoa- 
rea materialului şi a energiei 
depind de integrarea acestora. 
Valoarea informaţiei depinde de 
diferenţierea ei. Se vede deci 
că materialul, energia şi infor- 
maţia au caracteristici diferite. 


În societatea avansat infor- 
matizată, producţia bazată pe 
consumul de material şi energie 
ajunge la saturație. Pe de altă 
parte, cerinţele pentru informaţie 
sunt în continuă creştere. Acesta 
este motivul pentru care indus- 
triile bazate pe consumul de 
material şi energie îşi vor încetini 
ritmul de dezvoltare, iar industria 
bazată pe consumul de infor- 
maţie va continua să se dezvolte 
în ritm alert. Cât despre valoarea 
nou adăugată în societatea 
avansat informatizată, aceasta 
creşte datorită informaţiei. 


Pledoaria finală 


În învăţământul românesc, 
principiile educaţionale şi teh- 
nologia didactică corespund 
încă etapei de dezvoltare des- 
chise de prima Revoluţie indus- 
trială. In acest context, inte- 
grarea noastră în Europa şi în 
lumea bună în general, nu este 
posibilă. Participarea României 
în circuitul ştiinţific internaţional 
este din ce în ce mai modestă 
şi astfel izolarea noastră se 
accentuează. Nu trebuie uitat 
că direcţiile privind dezvoltarea 
cercetării ştiinţifice şi tehnolo- 
giei în secolul următor se 
cheamă: mecatronică, micro- 
mecatronică, nanomecatronică 
şi biomecatronică. Formarea 
gândirii sistemice şi a deprin- 
derilor pentru lucrul în echipă 
sunt obiectivele fundamentale 
ale educaţiei mecatronice. 

In ţările dezvoltate, cei 
peste 25 de ani de experienţă, 
au confirmat valenţele creatoa- 
re ale educaţiei mecatronice. 
Nu este lipsit de importanţă 
pentru elevi să ştie că, de 
exemplu, în domeniul biomeca- 
tronicii, un robot chirurgical nu 
poate fi realizat decât prin cola- 
borarea în echipă între: medici, 
biologi, fizicieni, electronişti, 
informaticieni, mecanici, psiho- 
logi, sociologi etc. 

Investiţiile în tehnologia in- 
formatică pot fi eficiente numai 
în măsura în care se asigură 
pregătirea specialiştilor capabili 
să integreze informaţia în struc- 
turile electromecanice ale 


Vistrian Mătieş 


Mecatronică 


Dacia 

Dacia, Cluj-Napi 
adresează în spec 
şi inginerilor şi es 
în 6 capitole: n 
educația inginerea: 
rea matematică a s 
mecatronice, modelare 
matică a elementelor din 
ra sistemelor mecatronite: 
tura hardwaresa sistemele 
catronice, modelarea stru 
a sistemelor mecaţronice, t 
dinje în mecatroriigă; 


produselor. Prin aceasta se 
asigură creşterea performan- 
telor funcţionale concomitent cu 
economisirea materialului şi a 
energiei. Aşadar, tehnologia 
mecatronică este şi mai puţin 
poluantă. Prin implicaţiile pro- 
blemei la nivel naţional, pe lân- 
gă Ministerul Educaţiei Naţiona- 
le, se pot stabili, pe linie guver- 
namentală, răspunderi majore 
pentru Ministerul Industriei şi 
Comerţului, Ministerul Cerce- 
tării şi Tehnologiei, Ministerul 
Muncii şi Protecţiei Sociale. 
Fiindcă dezvoltarea socie- 
tăţii avansat informatizate şi 
progresele în domeniul meca- 
tronicii ca tehnologie com- 
patibilă cu această societate 
reprezintă o necesitate istorică. 


Prof. dr. ing. 
VISTRIAN MĂTIEŞ 

În numărul trecut 
v-am prezentat 
zborul planorului. 
Nu v-am povestit 
mai nimic despre 
forț>ie =erodinamice 
care fac să zboare 
obiect> mai grele 
decâi aerul. 
Lucrurile nu sunt 
deloc simple. 
Dovada? Relaţiile 
de bază ale 
aerodinamicii au 
fost stabilite încă din 
secolul trecut 
(poartă numele de 
ecuațiile 
Stokes-Navier). 
Deşi erau bine 
cunoscute şi de 
către academicienii 
francezi, aceştia au 
răspuns memoriului 
lui Traian Vuia (care 
demonstra 
posibilitatea zborului 
controlat cu maşini 
mai grele decât 
aerul) că „este 
imposibil“. O simplă 
problemă de 
interpretare... 


Acum totul ni se pare fi- 
resc. Este de ajuns să ridici 
capul pentru a vedea dârele de 
condensare lăsate de avioane- 
le de pasageri, care zboară cu 
viteze de 800 km/h, la altitudini 
de peste 10 000m. Cum este 
posibil ca aparate de zbor, gre- 
le de zeci de tone, să se ridice 
de la sol? Datorită portanţei. 
Ce este portanţa? Dacă am 
vrea să dăm un răspuns eva- 
ziv am cita un text scris pe pe- 
reţii barăcilor piloților englezi, 
care participau la Bătălia 
Angliei. „Portanţa este o floare 
care se naşte din viteză.“ Dar 
fiindcă mai avem spaţiu în 
pagină, putem intra în detalii. 


Detaliul 1 

Imaginaţi-vă o ţeavă prin 
care curge un fluid oarecare. 
Ce se va întâmpla dacă îi vom 
micşora secţiunea? Viteza flui- 
dului va creşte, în zona de în- 
gustare, deoarece debitul tre- 
buie să rămână constant. Dacă 
nu ne credeţi, luaţi un furtun de 
cauciuc, fixaţi-l pe ţeava de la 
robinetul de apă, deschideţi 
robinetul şi vedeţi cum variază 
viteza de curgere atunci când 
turtiţi capătul liber. 

Acum priviţi un profil de 
aripă, bombat pe partea supe- 
rioară (căreia i se spune extra- 
dos) şi plat pe partea inferioară 
(intrados). Dacă el este plasat 
într-un curent de aer, se va pro- 

direcţie 


derivă 


stabilizator 


duce un fenomen similar celui 
descris mai sus. Mai exact, 
aerul va curge cu o viteză mai 
mare pe suprafaţa superioară 
(ca şi cum am avea o micşo- 
rare de secţiune de curgere). 


Să ne amintim legea lui Ber- 
noulli. Ea spune că suma pre- 
siunilor statică (dată, de exem- 
plu, de masa de aer care apasă 
pe suprafaţa atmosferică) şi 
dinamică (proporţională cu 
pătratul vitezei de deplasare a 
fluidului) este constantă. (Am 
neglijat un termen, nesemni- 
ficativ pentru nivelul de deta- 
liere abordat de noi). 


Detaliul 3 
Fie un curent de aer care 
curge în jurul unei aripi. Este 
evident, acum, că aerul care 
curge pe extrados are o viteză 
mai mare decât cel care curge 


pe intrados. Dar, aşa cum spu- 
neam mai sus, suma presiunilor 
trebuie să rămână constantă, 
deci pe partea superioară a 
aripii, acolo unde avem o 
presiune dinamică mai mare 
(deoarece aerul se mişcă mai 
repede decât pe faţa inferioa- 
ră), trebuie să avem o presiune 
statică mai mică. De aici rezultă 
o forţă: forța de portanță. Din 
acest moment avem explicaţia 
textului scris de piloţii care 
participau la Bătălia Angliei. 


Din nou despre portanță 


Proiectanţii de avioane sunt 
confruntaţi la tot pasul cu 
cerinţe contradictorii. Pentru a 
avea distanţe de decolare şi 
aterizare cât mai scurte este 
bine ca portanţa să egaleze 
greutatea la viteze cât mai mici. 
De aceea am avea nevoie de 
profile de aripă mai groase şi 
implicit mai „bombate“. Dar asta 


înseamnă o creştere semnifi- 
cativă a rezistenţei la înaintare 
(avionul se „strecoară“ mai greu 
prin aer), deci va fi necesar un 
sistem de propulsie mai puter- 
nic, cu un consum de carburant 
mai mare. In plus caracte- 
risticile aerodinamice se vor 
înrăutăţi la viteze mari de 
croazieră. Ca să zburăm mai 
repede am avea nevoie de 
profile de aripă subţiri. Totuşi 
avionul nostru trebuie să deco- 
leze şi să aterizeze la viteze 
relativ mici. Ce putem face? 
Pur şi simplu vom modifica pro- 
filul aripii, în funcţie de necesi- 
tăţi. Vom introduce un dipozitiv 
de hipersustentaţie numit flaps. 
Practic, o zonă din aripă va fi 
bracată în jos, înaintea decolării 
sau aterizării. Astfel vom mări 
curbura profilului şi portanța. 


Controlul avionulu: 


Oricât de frumos, avionul nu 
ar fi ceea ce este dacă.nu l-am 
putea controla. La începuturile 
aviaţiei s-au încercat fel. de fel 
de metode, dar, în cele din 
urmă, s-a „standardizat“ o con- 
figuraţie devenită clasică. Pen- 
tru a dirija avionul în zbor, nu 
putem apela decât la forţele 
aerodinamice. Să luăm cazul 
rotirii în jurul axei longitudinale, 
axa x, care poate fi obţinută da- 
că portanţa va fi inegală pe cele 
două aripi. Vom modifica din 
nou profilul aripii, folosind de 
această dată nişte suprafeţe de 
comandă, numite eleroane, pla- 
sate la extremităţile aripilor, ele- 
roane care se brachează în 
sensuri contrare, ducând la o 
mişcare de „răsucire“ a avionu- 
lui. Pentru rotații în jurul axei y, 
(cabraj sau picaj) foloseşte o 
suprafaţă de comandă plasată 
pe ampenajul orizontal, numită 
profundor, iar pentru controlul 
direcţiei (rotații în jurui axei z) 
se foloseşte un organ de 
comandă care se numeşte 
chiar aşa: direcţie. 

Asta-i tot, deocamdată. 


CRISTIAN ROMÂN 

V-aţi întrebat ce se întâmplă 
atunci când persoana 

lângă care călătoriţi în 
autobuz îşi activează 
telefonul celular şi apelează 
un amic din, să zicem, 
America? Cum se petrece 
această, deja frecventă, 
„minune“ tehnologică? 


milisecundelor, semnalul său 

vocal este convertit din for- 
mat analogic în format numeric, 
este comprimat, codat, multiplexat 
şi, apoi, transmis ca o succesiune 
rapidă de impulsuri, folosind, de 
exemplu, tehnica de dispersie a 
spectrului. 

Semnalul este transmis în 
reţea, de la celulă la celulă, până 
ajunge la o staţie de bază princi- 
pală. Aici semnalul este decodat 
şi trimis printr-o reţea telefonică 
terestră către o staţie de legătură 
cu reţeaua de sateliți 
municajii. Din satelit în satelit, 
semnalul ajunge până deasupra 
Statelor Unite, în locul în care se 
află parteneru' de dialog al abona- 
tului din exempiul nostru, de unde, 
printr-o altă staţie locală terestră 
de legătură cu sateliții este refăcut 
un traseu terestru simetric: staţie 
de bază principală a reţelei 
celulare locale şi, din celulă în 
celulă, până la celula în care sg 
află telefonul destinatarului. 

Toate bune şi frumoase, gar 
dacă mesajul aparţine unui me 
bru al unei grupări teroriste 
naţionale? Ce şansă au orgăhi 
tiile specializate în 
crimei organizate de 
şi decripta acest mes 


A X 
i ntr-un interval de ordinul 


Telefonia ce 


Istoria tehnolog i 
celulare începe în 1947, când a 
boratoarele Bell au dezvoltat i 
concept de telefonie celulară 
analogică, ce a zăcut neutilizat 
până în anii '80, când la 
Washington şi Chicago au fost 
lansate primele servicii comerciale 
de telefonie celulară. Cele dintâi 
standarde de telefonie celulară 
mobilă au fost, aşadar, cele ana- 
logice. De atunci telefonia celulară 
s-a dezvoltat într-un ritm ce 


depăşeşte o creştere anuală de 
50%, atingând în prezent cifra de 
200 de milioane de utilizatori în toa- 
tă lumea şi estimându-se că până 
în anul 2004 numărul acestora va 
ajunge de ordinul miliardelor. 
Principial, o reţea de telefonie 
celulară se compune dintr-o cen- 
trală, staţii de bază cu antene şi 
terminalele mobile propriu-zise. 
Centrala, ca administrator de sis- 
tem, transferă apelurile celulare 
către un serviciu (reţea) de telefo- 
nie terestră. Totodată ea gestio- 
nează cele două tipuri de semnale 


le care asigură acces 


nivelele de putere | 
gcvenţele de emisie al 


deservire aşa ' 
„roaming“, o extindere 
abonaţii altor operatofi de servicii 
de telefonie mobilă parteneri. 

O a treia bază de date contro- 

semnal de control şi semnalul. pir 
vocal propriu-zis. Prin canalul de t 
control, centrala inițiază pr uri- 


lează accesul în reţea şi conține 
date de autentificare (inclusiv pri- 
vind utilizarea secretizării), iar o a 
patra conține informații de identifi- 
care a echipamentelor telefonice 
folosite de abonați. 

Stațiile de bază asigură legă- 
tura între centrale şi telefoanele 
celulare. În acest scop, ele sunt 
dotate cu un număr de catarge de 
antenă, înalte de aproximativ 30 
m, Cu o rază de acoperire de 22 
km. Acestea formează celule 
sistemului de telefonie. Pentru a 
ei convor- 
trecerea dintr-o celulă în 
iile de acoperire se su- 


cord cu cea a celulei 
lă. Staţia de bază 
e supraveghează 
ărui telefon mobil. 
retransmite in- 
entrală, care află 

abonaţii. 

9, localiza- 


liza telefonul şi, implicit, pe utili- 
zatorti! său. În numărul viitor vom 
&scrie câteva dintre cele mai 
frecvente metode de interceptare 
Şi posibilele măsuri de protecţie. 
(va urma) 


Dr. ing. NECULAI FUDULU 


hu Ca 


n Bi] 


A, 


NE d 


e multe ori aveţi prin de- 
D bara tot felul de sticle, 
care, din diverse motive, 
nu vă mai sunt de folos. Aţi putea 
să le aruncaţi la gunoi sau, mai 
bine, să le găsiţi o nouă utilizare. 
Nu ar fi util să decupaţi sticla, 
astfel încât să obţineţi un nou 
obiect căruia să-i găsiţi utilizări 
interesante? Noi vă propunem o 
asemenea soluţie. Nu aveţi ne- 
voie decât de o sfoară din bum- 
bac, un tampon de vată, o bucată 
de glaspapir, benzină (sau tere- 
bentină) şi puţină îndemânare. 
Inainte de a vă apuca de lucru 
este bine să îndepărtați din preaj- 
mă toate obiectele inflamabile şi 
să vă gândiţi la câteva măsuri 
pentru prevenirea răspândirii 
focului. Metoda de tăiere se ba- 
zează pe apariţia tensiunilor 
interne în momentul în care în- 
călzim neuniform sticla (amintiţi- 
vă ce s-a întâmplat ultima oară 
când aţi picurat apă pe un bec a- 
prins). Să trecem la lucru. 
Infăşuraţi sticla, cât mai 
strâns, pe locul de tăiere, cu 
sfoara de bumbac. 
Cu ajutorul unui tampon de 
vată, îmbibaţi sfoara cu ben- 
zină (sau trebentină). 
Aprindeţi sfoara. (Trebuie să 
fiţi foarte atenţi! Indepărtaţi 
din preajmă orice obiect infla- 
mabil!) Plasaţi sticla sub un 
jet de apă rece. 
Tensiunile interne neunifor- 
me - provocate de șocul ter- 
mic - şi răcirea bruscă vor 
sparge sticla pe conturul deli- 
mitat de sfoară. 
Finisaţi muchiile ascuţite cu o 
bucată de glaspapir. (Ar fi 
bine dacă aţi folosi o pereche 
de mănuşi de protecţie.) 


Ce să însemne acest titlu 
codificat? Nimic altceva 
decât o „mică“ problemă 
care „dă bine la ziar“. În 
ultima vreme găsim tot mai 
multe titluri apocaliptice, 
care ne avertizează că anul 
2000 ne va aduce numai 
necazuri, din cauză că 
acum mai bine de 40 de ani 
datele calendaristice erau 
reprezentate în calculatoare 
pe 6 digiţi (adică doar cu 6 
cifre), de tipul zz.Il.aa. 
Revelionul acestui an nu va 
aâtuce numai o schimbare 
de ərefix ci şi momentul în 
«are se vor bloca multe Li 
calculatoare. Dacă ele ar 
conţine informaţii vitale... 

entru început să listăm 
2 câteva ştiri vehiculate 

_ prin canalele media. 

In 1993, societatea Boeing 
a avut de suferit consecinţe 
importante datorită unei erori în 
sistemul de gestiune a comen- 
zilor. Cele care prevedeau 
livrări peste mai mult de 7 ani 
(adică dincolo de anul 2000), 
nu au fost înregistrate. 

Intr-o fabrică a societăţii 
Amway, un sistem informatic 
care controla amestecul produ- 
selor chimice a respins un lot 
de materie primă deoarece a 
interpretat anul de expirare 
(2000) ca fiind 1900. 

Casele de marcaj ale unui 
supermagazin din Michigan s-au 
blocat, în momentul în care 
clienţii au folosit cărţi de credit 
care expirau în anul 2000. 
Supermagazinul a dat în 
judecată producătorul de case 
de marcaj. 

Acestea sunt doar câteva 
„mici“ probleme legate de anul 
2000, care se produc astăzi. Da- 
că nu vom lua foarte repede mă- 
surile necesare, ne vom trezi cu 


necazuri dintre cele mai 
neplăcute. 
inceputul 


Pe vremea când calculatoa- 
rele abia începeau să-şi facă 
loc la lumina zilei, programatorii 
se confruntau cu limitări draco- 
nice. Pe lângă faptul că erau 
extrem de scumpe (ora de cal- 


culator costa la un moment dat 
câteva mii de dolari), ele ofe- 
reau prea puţine facilităţi celor 
care le utilizau. De aceea, 
softiştii, confruntaţi cu rezolva- 
rea inteligentă a problemelor, 
au încercat să micşoreze cât 
mai mult cantitatea de date 
introduse în calculator. Singure- 
le asupra cărora aveau control 
erau cele calendaristice. Astfel, 
în loc să scrie 29.08.1957, au 
preferat să scrie 29.08.57, 
economisind în acest mod două 
cifre (a miilor şi a sutelor). La 
nivelul calculatoarelor din acea 
vreme, cu memorii de numai 2 k, 
artificiul folosit era foarte util. 
Nimeni nu s-a întrebat ce se va 
întâmpla atunci când vom 
ajunge în anul 2000. Mai era 
destul timp, iar de programe 
era nevoie imediat. Din neferi- 
cire, acest mod de reprezentare 
a datelor calendaristice a proli- 
ferat în foarte multe aplicaţii, 
unele utilizate de către societăţi 
importante, astfel încât astăzi, 
pe ultima sută de metri, vom 
avea de suportat consecinţe 
dramatice, dacă nu vom găsi 
soluţii de remediere. 


R 
Dacă 
v v 
nu ne apărăm 
â i 
de gânganie... 


Chiar aşa, ce s-ar putea 
întâmpla? Să presupunem că 
ați depus banii la bancă într-un 
depozit la termen, în ziua de 


01.01.99. Dacă ridicați banii în 
anul 2000, calculatorul va de- 
termina dobânda astfel: mai 
întâi calculează durata depo- 
zitului, 00 - 99= -99 ani, o va în- 
mulți cu dobânda (număr pozi- 
tiv), şi o va aduna la suma afla- 
tă în depozit. Deoarece am în- 
multit un număr negativ cu unul 
pozitiv, înseamnă că suma cu- 
venită ca dobândă va fi tot un 
număr negativ. Vom primi mai 
puţin decât am depus... Cam 
acesta este tipul de probleme 
cu care ne-am putea confrunta 
peste doar câteva luni. O singu- 
ră precizare. Extindeţi acest tip 
de probleme la scară mondială 
şi în toate domeniile în care 
este utilizat calculatorul. Rezul- 
tatul nu poate fi decât catas- 
trofal. Aşa că trebuie găsite 
rapid soluţii. Programatorii s-au 
pus pe treabă... 


Soluţii, soluții... 

Haideţi să le căutăm împre- 
ună. Prima idee care ne vine în 
minte ar fi adăugarea celor 
două cifre lipsă. Unde să le 
adăugăm? Trebuie să aflăm 
mai întâi unde se àflă, în fişierul 
nostru de date, cifrele cores- 
punzătoare anilor. Aici ne 
confruntăm cu o problemă. 
Numele dat de către programa- 
tori coloanelor care reprezintă 
datele calendaristice nu este 
standardizat, fiecare dintre ei 
putând folosi aproape orice şir 
de caractere alfanumerice, de la 
date_de_nastere la betaflux1. 
Va trebui, în consecinţă, să 
găsim un mod de selectare a 
valorilor care ar putea reprezen- 
ta anii. O soluţie ar fi să căutăm 
grupe de trei coloane, de câte 
două cifre, din care una să aibă 
valori între 1 şi 31, a doua între 
1 şi 12 şi o a treia cu valori între 
00 şi 99. Din păcate, această 
ipoteză a noastră nu este 
valabilă peste tot. De exemplu, 
valori între O şi 99 ar putea să 
reprezinte procente... Există 
totuşi programe capabile să 
identifice datele calendaristice 
cu o marjă de eroare foarte 
redusă. 

Cu toate acestea, suntem 
abia la începutul rezolvării pro- 
blemei noastre. Cel mai 
adesea, rezultatele calculelor 

trebuie tipărite la o imprimantă 
sau să fie afişate pe ecran. De 
aceea sunt necesare anumite 
formate de tipărire. Dacă iniţial 
ne-am propus să reprezentăm 
anii în două cifre, vom avea 
probleme foarte mari când vom 
trece la afişarea corectă, cu 
patru cifre. Va trebui să res- 
criem: toate aceste programe de 
afişare. O putem face manual 
(a icarte muit timp) sau auto- 
mat (e nevoie de foarte multă 
inteligenţă şi rigurozitate). Mai 
există o dificultate. In calculator 
programele sunt scrise în cod 
maşină (adică o succesiune de 
O şi 1), singura limbă pe care el 
o înţelege. Acest cod maşină 
este obţinut prin compilarea 
unui „cod sursă“, scris într-un 
limbaj de nivel înalt (cum ar fi 
C++, Cobol, Pascal etc.). Dar 
aceste coduri sursă (dacă nu 
s-au pierdut sau dacă încă mai 
pot fi rulate pe calculatoarele 
moderne), sunt foarte stufoase 
şi este nevoie de multă muncă 
pentru a vedea ce face fiecare 
instrucţiune sau a înțelege 
rostul fiecărei variabile. Ne veți 
spune că programatorii sunt 
oameni ordonaţi şi că ei au 
elaborat documentaţii foarte 
detaliate, care să explice pas 
cu pas ce face aplicaţia res- 
pectivă. Realitatea vă va con- 
trazice. Şi chiar dacă vă veţi 
descurca în hăţişul instrucțiuni- 
lor, programul rescris trebuie 
verificat cu maximă atenţie, ca 
unul nou. Dar să lăsăm la o 
parte pesimismul. Să căutăm 
alte soluţii! 


Din nou 
la două cifre 


Am arătat că reprezentarea 
anilor cu 4 cifre ar putea să pu- 
nă probleme la afişarea datelor. 
Putem să păstrăm reprezen- 
tarea în două cifre? Să luăm un 
număr cuprins între 00 şi 99, de 
exemplu, 20. Am putea să 
„educăm“ calculatorul, astfel 
încât el să înţeleagă că orice an 
mai mare decât 20 aparţine se- 
colului XX şi orice număr mai 
mic decât 20 aparţine secolului 
XXI. Evident, această metodă 
este inaplicabilă atunci când lu- 
crăm cu intervale mai mari de 
100 de ani. Dacă programul 
nostru prelucrează corect date 
pentru o întreprindere înfiinţată 
în 1921, el va da erori grave 
pentru o întreprindere înfiinţată 
în 1919. 

O a treia metodă de rezol- 
vare a problemei anului 2000 
se bazează pe aritmetica ele- 
mentară. Să luăm anii 2000 şi 
1999. Ei fiind reprezentaţi în 
două cifre avem (00) - (99) = - 
1, fals. Acum să adăugăm un 7, 
astfel: (00 + 7) - (99+7)=7-6 
= 1, rezultat corect (evident, 
deoarece lucrăm cu două cifre, 
a dispărut cifra sutelor din faţa 
numărului 106). lată cum putem 
obţine rezultate corecte lucrând 
numai cu două cifre. 

Din păcate şi aici apar pro- 
bleme. Datele calendaristice nu 
sunt nişte simple numere. De 
exemplu, 1 ianuarie 2000 cade 
într-o sâmbătă, în timp ce 1 
ianuarie 2007 cade într-o luni. 
Dacă în întreprinderea noastră 
avem calculatoare programate 
să nu lucreze sâmbăta şi dumi- 
nica, s-ar putea să fim nevoiţi 
să stăm acasă în zilele lucră- 
toare... Această „fugă“ a zilelor 
săptămânii este provocată de 
faptul că anul are 365 de zile şi 
nu 364 (număr divizibil cu 4), 
deci ziua din săptămână, cores- 
punzătoare unei date calen- 


daristice, ar trebui să se repete 
la fiecare 7 ani. Dar să nu uităm 
că fiecare an divizibil cu 4 este 
bisect şi are 366 de zile. Deci 
abia la intervale de 28 de ani se 
vor repeta zilele săptămânii 
corespunzătoare unei anumite 
date calendaristice. Ne putem 
imagina acum o metodă de 
calcul a zilei din săptămână. 
Adunăm 28 la cifrele anilor, obţi- 
nem rezultatul căutat, scădem 
28 (revenind la valoarea iniţială) 
şi mergem mai departe... 

Ultimele două metode pre- 
zentate de noi au rezolvat 95% 
dintre problemele puse de anul 
2000. Rămân totuşi 5%... 


Apocalipsa acum? 
Nici măcar experţii nu se 
pun de acord atunci când tre- 
buie să răspundă la întrebarea 
pe care noi am enunţat-o mai 
sus. Unii afirmă că trecerea în 
anul 2000 va bloca în lanţ cen- 
tralele electrice. Alţii afirmă că 
problema este atât de simplă, 
încât poate fi rezolvată în două, 
trei zile. Probabil că nici unii nici 
alţii nu se apropie de adevăr. 
Primii nu au înţeles faptul că 
oamenii sunt capabili să rezol- 
ve orice problemă, în timp ce 
ceilalţi neglijează adevărata 
complexitate a situaţiei. Noi 
vom încerca să ne rezumăm la 
date concrete. In vara anului 
1998, bursa din New York a 
testat comportarea sistemului 
său informatic. Nu a fost desco- 
perită nici cea mai mică pro- 
blemă. Putem sta liniştiţi? Să 
nu uităm că trăim într-o lume 
extrem de complexă, în care o 
mică perturbare poate provoca 
mari necazuri, acolo unde nu te 
aştepţi. 

Şi să nu uităm că dacă vom 
rezolva problema anului 2000, 
ne va apărea în față una nouă. 
Cea a anului 10000... 


CRISTIAN ROMÂN 


Puteţi afla date suplimentare, despre problema y2k, 
navigând la următoarele adrese: 
http://unix.cc.wmich.edu/rea/y2k/faq.htmi 


http:/www.firstsgl.com/year2000/ 
http://bbc.co.uk/education/cdb/bug/ 
http://domestic.bug2000.co.uk/ 

poartă... 


r 


E 


Într-adevăr, în zorii secolului XXI este la modă 
cuprul! Sub chiar domnia aluminiului, tehnologia 
cuprului a progresat, cucerind, încet dar sigur, 
sectorul automobilelor, industria, construcțiile, 
aparatura medicală, sustentaţia magnetică pentru 
vehicule de mare viteză, până când, recent, a dat 


cea mai mare lovitură: informatica, „ţară 


Zi a 


in care 


va trona confortabil, în timp ce „săracul“ aluminiu 
va mai domina un singur segment, cel al liniilor de 
înaltă tensiune. Cine are cupru, să-l păstreze! Va fi 

bine cotat la bursă prin 2000-2001. Adică, doar 


Fără discuţie, informatica 
deţine recordul absolut în 
privinţa rapidei „îmbătrâniri“ 
morale a produselor sale. In 
timp ce preţul scade, perfor- 
manţele oricărui obiect cu 
circuite integrate cresc con- 
tinuu. Aceasta, datorită minia- 
turizării chip-urilor, care exe- 
cută tot mai multe instrucţiuni, 
într-un timp tot mai scurt. 

De peste 25 de ani, cabla- 
rea circuitelor integrate se face 
cu aluminiu, dar, iată că de 
curând, în locul acestuia începe 
a fi folosit cuprul. 


peste câteva ceasuri... 


După cum se ştie, pro- 
cesorul, “organul vital“ al orică- 
rui calculator, reuneşte pe o 
pastilă de siliciu de un centi- 
metru pătrat, cu o grosime 
egală cu a foii de hârtie, câteva 
milioane de tranzistoare, care 
la comandă, lasă curentul să 
treacă sau îl opresc. Tranzis- 
toarele sunt legate între ele prin 
„fire“ conductoare de aluminiu. 
De fapt, legăturile din micropro- 
cesor nu se fac printr-un fir me- 
talic propriu-zis, ci printr-o de- 
punere ale cărei dimensiuni se 
măsoară în fracțiuni de micron. 


Un materiai 
bun conducător 
de electricitate 


Cine a avut curiozitatea să 
repare o priză, o maşină de 
spălat, un magnetofon sau 
bobinajul unui motor, a putut 
vedea că firele conductoare 
sunt din cupru. O alegere logi- 
că, deoarece cuprul este 
aproape cel mai bun conductor 
de electricitate, fiind surclasat 
doar de argint. 

Orice conductor opune o 
anumită rezistenţă la trecerea 
curentului, ceea ce clasează 
metalele, în funcţie de rezis- 
tivitatea lor, măsurată în Mom 
(megaohmmetru), după cum 
urmează: argintul cu 1,6; cuprul 
cu 1,7; aurul cu 2,3; aluminiul 
cu 2,8; nichelul cu 7,8; fierul cu 
9,6. 

Pentru cablarea circuitelor 
integrate a fost ales aluminiul, 
dintr-o rațiune simplă, de ordin 
pur tehnic: aluminiul face casă 
bună cu siliciul, cuprul şi argin- 
tul părând a fi veritabile 
„otrăvuri“ pentru suportul semi- 
conductor. 

Procesor fabricat pe baza 
tehnologiei conexiunilor din 
cupru, de către firma Motorola 
(dreapta). Pentru realizarea lui 


este nevoie, ca şi în trecut, 
să se asigu iții de mediu 


extrem-de severe. De aceea 
operatorii poartă e amente 
speciale Și'lucrează în „camere 


albe“ (jos). 


De ce era bun 
aluminiul? 


Aluminiul aderă foarte bine 
la siliciu, şi apoi este uşor să 
gravezi (cu acid) desenul nece- 
sar legării tranzistoarelor între 
ele; aluminiul nu ridică proble- 
me de compatibilitate nici cu 
oxidul de siliciu, care serveşte 
ca izolant şi rezistă la polizare. 

In contact cu aerul se aco- 
peră imediat cu un strat subţire 
de oxid, care asigură etanşarea 
şi protejarea metalului, făcân- 
du-l inalterabil şi foarte dur. 
Acest oxid se numeşte alumi- 
nină, altfel spus, corindon, cu 
varietăţi colorate, precum sa- 
firul şi rubinul. 


De ce nu mai este 
bun aluminiul? 


Timp de peste 25 de ani, de 
prin 1970, conductivitatea mai 
scăzută a aluminiului nu a 
redus performanţele micropro- 
cesorului atâta timp cât co- 
nexiunile între tranzistoare 
aveau o grosime ce depăşea 
lejer câţiva microni. Problema a 
început să se pună când 
numărul de tranzistoare mon- 
tate pe pastila de siliciu a de- 
păşit bine milionul. Dimensiu- 
nile lor, ale joncţiunilor şi cone- 
xiunilor trebuiau să scadă 
dramatic. 

In acest stadiu s-au făcut 
simţite slăbiciunile aluminiului. 

Rezistenţa la trecerea curen- 
tului într-un conductor micro- 
scopic se traduce printr-un 
efect de electromigrare: fluxul 
de electroni antrenează cu el o 
parte a atomilor, lăsând mici 
goluri în masa metalului. Când 
efectul se accentuează, „firul“ 
conductor se întrerupe. Reme- 
diul constă în reducerea taliei 
conductoarelor aflate tot mai 
aproape unele de altele, în ace- 
laşi timp reducându-se şi di- 
mensiunea circuitului. Dar în 
acest moment se manifestă 
efectul de inducţie, combinat cu 
apariţia unei capacităţi parazite 
care face să scadă performan- 
tele microprocesorului. 


Despărțirea de 
aluminiu 


Pentru a progresa, aluminiul 
trebuia abandonat, în favoarea 
celor mai bune conductoare: 
argintul şi cuprul. Dar acestea 
au marele dezavantaj că difu- 
zează în siliciu precum cernea- 
la în sugativă. lar difuzia de 
atomi conductori într-un semi- 
conductor îi modifică radical 
proprietăţile electrice, făcându-l 
impropriu pentru un circuit 
integrat. 

Pe de altă parte, deşi argin- 
tul este inoxidabil, el este repe- 


de corodat de compuşii sulfului. 
Cuprul se oxidează rapid în aer 
umed şi difuzează mai rapid 
decât argintul în siliciu şi în oxi- 
dul de siliciu, care serveşte ca 
izolant. In schimb este un metal 
folosit în mod curent în indus- 
trie, spre deosebire de argint. 
Există deja zeci de ani de expe- 
rienţă privind folosirea cuprului 
în diverse domenii: metalurgie, 
uzinaj, aliaje, depuneri micro- 
scopice etc. 

Trebuie deci găsit mijlocul 
de a asocia cuprul cu siliciul, 
evitând contactul între „părţi“, 
prin interpunerea unui element 
care împiedică difuzia cuprului 
în semiconductor. Soluţia a fost 
căutată timp de mai mulţi ani, în 
special în laboratoarele de cer- 
cetare ale firmelor IBM şi 
Motorola. 

Calea fiind complet nouă, 
neexplorată, aproape fiecare 
pas a adus câte o inovaţie, în 
tot lanţul tehnologic: depunerea 
cuprului, desenarea circuitului, 
alegerea aliajului separator 
dintre cupru şi siliciu. In privinţa 
depunerii, de exemplu, există 
trei metode: depunere în fază 
gazoasă, placare prin reducere 
chimică şi placare electrolitică. 
Ultima, folosită în mod curent în 
industrie, s-a dovedit a fi cea 
mai bună alegere. 


Se impun 
tehnologii noi 


Pentru gravarea circuitului, 
IBM a inventat un procedeu ce 
aminteşte de fabricarea tăişului 
lamelor (din mai multe straturi 
de fier şi oţeluri diverse). O tre- 
cere de acid urmată de o poli- 


zare pun în evidenţă un desen 
asemănător  ţesăturii de 
Damasc. 

Reţeaua de conexiuni este 
apoi desenată prin litografie pe 
siliciu. Aliajul separator dintre 
cupru şi siliciu, ţinut încă secret, 
acoperă fondul şi marginile 
canalelor gravate cu acid, apoi 
cuprul este depus prin electro- 
liză. Excesul de metal se în- 
depărtează tot printr-o polizare 
specială mecano-chimică. 

Un film de nitrură de siliciu 
acoperă acest prim strat de 
conexiuni, apoi procedeul se 
repetă până se obţin cele şase 
nivele de cablaj, necesare 
pentru joncţiunea milioanelor 
de tranzistoare. 

Inginerii de la Motorola 
folosesc un procedeu similar 
numit metalizare prin dublă 
depunere. Canalele gravate în 
semiconductor sunt placate cu 
nitrură de titan, cu rol de sepa- 
rator între cupru şi siliciu, asigu- 
rând şi o bună adeziune a cu- 
prului, care este depus ulterior. 
Procedeul este repetat pentru a 
se realiza cele şase nivele de 
conexiune. 


Performanțe 


Cuprul asigură o rezistenţă 
cu 40% mai mică la trecerea 
curentului decât aluminiul, ceea 
ce înseamnă o îmbunătăţire cu 
2-3% a performanţelor unui cir- 
cuit. Un procesor Power PC 
750 cu conexiuni din cupru, 


Pe acesată-secțiune, 

într-un circuit integrat, produs de 
IBM, se pot vedea cele 6 straturi 
„de conexiuni, realizate din cupru, 


care se 


Ja interconectarea 


a milioane de tranzistori 
imicroscopici. 


testat de IBM, lucrează la 400 
MHz, faţă de 300 MHz, în cazul 
conexiunilor din aluminiu. De 
asemenea, cuprul este mai 
puţin sensibil la efectul de elec- 
tromigrare. Temperatura de fu- 
ziune a cuprului, de 1085*C 
(faţă de 658°C, la aluminiu), 
face ca acesta să suporte 
densități de curent de 10 ori 
mai mari comparativ cu vechile 
soluţii constructive bazate pe 
aluminiu. 

Astfel devin posibile densi- 
tăţi de 150-200 milioane de 
tranzistoare pe centimetru 
pătrat, recordul vechilor tehno- 
logii fiind de numai 21 de mi- 
lioane, după cum remarcă re- 
vista Science et Vie, nr. 
980/1999. 

Folosirea cuprului este deja 
un avans tehnologic pe care 
Motorola îl exploatează prin 
noua serie Power PC G3 şi G4, 
iar IBM prin Power PC 750. 
Viitorul anunţă, de asemenea, 
un nou standard pentru circui- 
tele integrate destinate apli- 
caţiilor specifice: video, robo- 
tică, telefonie etc., în timp ce 
depăşitul aluminiu va mai do- 
mina un singur segment, cel a! 
liniilor de înaltă tensiune. Cine 
are cupru să-l păstreze! O să 
valoreze mulţi euro, la bursa 
din 2000-2001. Adică, peste 
câteva ceasuri... 


VALERIA 
GEORGESCU ICHIM 

Art 


Jd 


educationale 


Fiindcă “toamna se numără 
bobocii”, paginile referitoare la 
explorarea Internetului cuprind, 
în acest număr, o dedicație 
specială pentru tinerii noştri 
cititori. Pe lângă obişnuita listă 
a celor mai interesante site-uri, 
vă propunem o scurtă trecere 
în revistă a câtorva dintre 
colegiile şi universităţile cele 
mai renumite. 


Yo ho»! 


și ia drum... 

` dată ajunşi în reţea, 
căuiarea unei facultăţi sau a 
unui colegiu pe potriva 
“ spiraţiilor, aptitudinilor şi 


talentelor de care dispunem 
este o operaţiune extrem de 
simplă. Pentru realizarea unei 
documentări cât mai complete, 
în vederea elaborării prezentu- 
lui articol, am apelat la vechiul 
şi bunul meu motor de căutare 
Yahoo!, pe care recunosc că îl 
favorizez datorită modului 
extrem de inteligent şi inteligibil 
de structurare şi organizare a 
informaţiei. O primă curiozitate, 
pe care nu mi-am putut-o re- 
prima, a vizat gradul în care 
domeniul românesc - cuprin- 
zând site-urile instituţiilor de în- 
văţământ superior - este repre- 
zentat pe serverul de căutare 
american... 


faptului 


că atmosfera 


Ei bine, dacă doriţi, Yahoo! 
vă poate îndrepta către mai 
multe universităţi şi “academii” 
din România, cărora li se 
adaugă o uriaşă listă de licee şi 
colegii. Unele dintre aceste tri- 
miteri sunt acompaniate de o 
scurtă prezentare. Astfel, Aca- 
demia de Studii Economice din 
Bucureşti este descrisă drept 
“un loc excelent pentru cei 
interesaţi de studiul economiei 
şi afacerilor în România”, iar 
Universitatea de Arte - “un 
institut artistic orientat către 
studiul muzicii, teatrului şi 
artelor frumoase”. Cât despre 
site-ul Academiei Tehnice Mili- 
tare ni se spune, de asemenea, 
că “furnizează informaţii privind 
Academia Tehnică Militară şi 
Ministerul Apărării Naţionale”. 
Mai mult decât atât, Yahoo! a 
dedicat unui număr de cinci 
dintre marile noastre univer- 
sităţi câte un subdirector cu- 
prinzând o listă de site-uri ce se 
referă la ele. Este vorba de 
Universitatea Bucureşti, Univer- 
sitatea Politehnică din Bucu- 
reşti, Universitatea Politehnică 


Pământului 


O coroană pentru 
Spartan 201 


Fiecare telescop al viitoarei sonde 
spaţiale a NASA - Spartan 201 - va studia 
extremitatea fierbinte a coroanei solare şi 
expansiunea sa în interiorul vântului solar, 
dar în moduri diferite şi complementare. 

Ultraviolet Coronal Spectrometer (UVCS) 
va folosi radiaţiile ultraviolete produse de 
către hidrogenul neutru şi ionii din coroană 
pentru a determina viteza plasmei coronale 
în interiorul vântului solar, precum şi 
temperatura şi densitatea distribuţiei 
protonilor. 

White Light Coronagraph (WLC) va 
măsura lumina vizibilă pentru a determina 
densitatea distribuţiei electronilor coronali 
în interiorul aceleiaşi regiuni. Datorită 

interferează cu lungimile de undă ale 
acestor emisii, măsurătorile trebuie făcute 
din spaţiu. Coordonatele rezultante vor 
descoperi surse de energie necunoscute 
până acum, care încălzesc coroana solară 
şi particulele vântului solar. A 

Nici una dintre misiunile anterioare nu 
s-a axat în mod special pe această 
problemă. Răspunsurile pe care aceste 
determinări le-ar putea oferi cercetătorilor 
vor avea o importanță extraordinară 
pentru înțelegerea vântului caracteristic 
stelelor, altele decât Soarele, şi a faptului 
că rata de rotaţie a Soarelui este de o dată 
la fiecare 27 de zile. Pe de altă parte, acest 
studiu ar putea dezvălui implicaţiile 
practice legate de modul în care variațiile 


din Timişoara, Universitatea 
Tehnică din laşi şi Universitatea 
“Transilvania” din Braşov. 


Opțiunea 


anglo-americană 

Bineînţeles că utilizarea unor 
motoare de căutare pe domeniul 
„ro ar fi oferit rezultate şi mai 
spectaculoase, dar intenţia 
noastră era aceea de vă introduce 
în zonele de tip .edu ale serverelor 
americane, în domeniile .ac.uk din 
Marea Britanie (ac indică 
preocuparea declarat academică 
a site-ului respectiv, iar uk - United 
Kingdom) etc. 

Să ne referim, pentru înce- 
put, la această opţiune anglo- 
americană. O primă adresă 
(englezească), de unde puteţi 
afla o sumedenie de lucruri utile 
(de la condiţiile de înscriere, la 
tematica cursurilor şi de la po- 
sibilităţile de cazare, la activi- 
tăţile artistice studenţeşti), este 
www.student-world.co.uk. Utile 
s-ar mai putea dovedi şi 
www.the-times.co.uk - pagina 
binecunoscutului The Times, 


ES 


M ID... 
Institute 
of Technology 


unde aveţi posibilitatea să 
consultaţi “The Good University 
Guide” - sau www.britcoun.org/ 
eis, secţiunea referitoare la 
“Educational Information Ser- 
vice” a Consiliului Britanic, 
precum şi www.ucas.ac.uk — 
reprezentând University and 
Colleges Admission Service. O 
listă alfabetică comprehensivă 
a tuturor universităţilor din Ma- 
rea Britanie se găseşte la 
www.scit.wlv.ac.uk/ukinfo/alph. 
html. Aici veţi regăsi acele 
nume prestigioase la care vă 
aşteptaţi: Oxford (www.ox. 
ac.uk), Cambridge (www.ca. 
ac.uk), Exeter (www.ex.ac.uk), 
Edinburgh (www.ed.ac.uk) sau 
Londra (www.lon.ac.uk). 

O sculă mai “isteaţă” am 
găsit peste ocean, unde ame- 
ricanii au pus la punct, pe lângă 
lista alfabetică, un alt instrument 
de căutare - o listă senzitivă 
(www. globalcomputing. com/ 
universy.html). Un click pe statul 
Massachusets îţi furnizează lista 
tuturor universităţilor din acest 
stat, de la Boston University 
(www.bu.edu) la Massachusets 


Institute of Technology sau, pe 
scurt, MIT  (web.mit.edu). 
Acelaşi lucru este valabil şi pe 
coasta de vest, în California, 
unde avem de optat între 
Berkeley (www.berkeley.edu) şi 
UCLA (University of California - 
Los Angeles: www.ucla.edu) 
plus toată puzderia de opţiuni 
intermediare. Convenabil, nu? 
Dar cam departe... 


Inapoi în Europa 

Pe un site portughez am 
găsit o altă hartă senzitivă 
referitoare la Europa (http: 
//s700. uminho.pt/ europa.html). 
Deşi unele dintre link-urile 
realizate m-au “aruncat” în 
servere de căutare naţionale ce 
nu aveau o legătură directă cu 
“învăţământul”, cum a fost 
cazul Spaniei, maioritatea 
celorlalte salturi m-a cor dus 
spre adrese specializate. 

De exemplu, pentru-Frē ţa 
am descoperit un sistem 
alambicat de căutare (după 
cuvinte-cheie, după regiuni 
etc.) la adresa www. urec 


în radiaţiile solare afectează magnetismul 

terestru şi, în cele din urmă, clima şi 

fenomenele meteorologice. 
http://nascom.nasa.gov/spartan 


2000 - Odiseea 


e 

informaticii 
Inițial, proiectanţii sistemelor de calcul 
au neglijat schimbarea de mileniu ce urma 
să vină, folosind pentru indicarea anilor 
doar ultimele două cifre ale acestora. In 
noaptea dintre 31 decembrie 1999 şi 1 
ianuarie 2000 numeroase computere se vor 
afla în dificultate, neştiind dacă “00” 
semnifică anul 1900 sau anul 2000. Cum 
informatica a devenit astăzi un instrument 
indispensabil în orice activitate, “revenirea 


în trecut” poate avea, nu de puţine ori, 
consecinţe catastrofale. Un site dedicat 
acestui “impas” al lumii informaticii puteţi 
prezentate aici mai multe aspecte ale 
îngrijorătorului fenomen, de la o trecere în 
revistă a începuturilor informaticii la 
consecințele, vinovaţii, costurile şi chiar 
soluţiile acestei treceri dintre milenii. 


Următorii pași 
ai explorării lunare 


internationale 

La 30 de ani după misiunea Apollo, 
International Lunar Exploration Working 
Group (ILEWG) are mari speranţe în legatură 
cu viitorul explorărilor lunare şi al expansiunii 

cnrs.fr/ annuaire. Pentru ama- 
torii de scurtături iată şi câteva 
adrese des frecventate: Univer- 
sitatea Paris X Nanterre (spe- 
cializată pe literatură, limbi 
străine, lingvistică, filozofie) - 
http:/panini.u-paris10.fr sau 
vecina ei, Paris 5 “Rene Des- 
cartes” - www.univ-paris5.fr. 
Firile mai practice vor găsi 
poate utilă adresa Şcolii Supe- 
rioare de Comerţ, de pe lângă 
Camera de Comerţ şi Industrie 
din Paris - www.escp.ccip.fr. 

Link-ul către Germania ne 
pune la dispoziţie o altă hartă 
senzitivă (www.entry.de), struc- 
turată pe landuri şi care nu se 
referă numai la informaţii 
specifice educaţiei. Am cules, 
totuşi, două adrese prestigioase: 
www.uni-freiburg.de - Albert 
Ludwigs Universität din 
Freiburg; www.uni-tuebingen. 
de - Eberhard Karls Universität 
din Tübingen. 

Acelaşi lucru este valabil şi 
pentru Elveţia, unde aveţi de 
ales între spaţiul francofon - 
Universitatea din Geneva 
(www.unige.ch) - sau cel filo- 


umane în interiorul Sistemului Solar. 
icianul Eric Galimov, preşedintele 
G între 1996-1998, ne aminteşte câteva 
inte 


ări ştiinţifice fundamentale despre 

A “Care este originea şi evoluția 
Pământ — Lună? Cum putem folosi 

ru a înţelege alte planete şi pentru a 

noi instrumente destinate studiului 


te 
Sistemului Solar?” 


pă misiunile de explorare a Lunii 
Mi 2S-A în 1992, Clementine în 1994 şi 
Lunar: Prospector în 1998), programul 
je ESA pregăteşte pentru anul 2002 
mis H ea SMART - 1, care, spune Roger 
| Bonneţ, director ESA, “va fi primul pas 


german - Universitatea din 
Zürich (www.unizh.ch). 

A început să vă clocotească 
în vine sângele latin? Răcoriţi-vă 
cu adresa hărţii Italiei (www. 
citea.it/WWW-map/NIR- 
map.html), cuprinzând, la rân- 
dul său, o mulţime de informaţii, 
inclusiv pe cele referitoare la 
instituţiile de învăţământ din 
peninsulă. Printre acestea noi 
ne-am plimbat pe la Roma 3 
(www.uniroma3.it), La Sapien- 
za (www.uniromat.it) şi Tor 
Vergata (www.uniroma2.it). Dar 
dacă dumneavoastră conside- 
raţi că Nordul vi se potriveşte 
mai bine, atunci vă recoman- 
dăm www.unibo.it (Universi- 
tatea din Bologna). 


și o rugăminte 
După cum vedeţi, oferta 
este extrem de generoasă iar 
informaţia, ca atare, suficient 
de uşor şi simplu de găsit. 
Acest articol nu s-a dorit a fi 
decât un semnal privitor la 
bogăţia de resurse, referitoare 


general. 


la domeniul educaţional, de 
care veţi dispune o dată cu 
intrarea în reţea. In încheiere 
nu ne mai rămâne decât să vă 
adresăm un sfat şi o rugăminte: 

Sfatul - să nu credeţi că 
singura întrebuințare pe care o 
puteţi da acestor date se referă 
la plecarea dumneavoastră din 
țară. Există o mulţime de 
schimburi culturale inter-stu- 
denţeşti, convenţii şi reuniuni, 
pe linie academică sau de di- 
vertisment, la care puteţi par- 
ticipa. De asemenea, Internetul, 
prin contactul direct pe care îl 
presupune, vă permite să aflaţi 
ce cursuri urmează, cum se 
descurcă financiar, ce lucrări de 
cercetare desfăşoară (şi unde), 
colegii voştri englezi, ameiicani, 
francezi, germani, elveţieni, 
italieni, precum şi colegii lor 
indieni, japonezi, australieni, 
chilieni etc. Profitaţi, mai ales, 
de toate acestea... 

Şi rugămintea, dacă totuşi 
plecaţi, nu uitaţi să vă întoarceţi 
(la data la care aţi promis)! 


DAN MIHU 


abordare a viitoarelor misiuni de explorare a 
Sistemului Solar, şi a Cosmosului în 


După SMART-1, următorul pas european. 
este de aşteptat să beneficieze de 
întrepătrunderea fericită între ştiinţă, 
tehnologie, educaţie, şi cu iniţiativele 
comerciale publice şi private din toată 


lumea, ceea ce va garanta obţinerea unor 


europe autonom în explorarea lunară”. 
Cu ajătorai lui SMART-1, ESA va testa 


propulsiarelectrică solară şi noi maniere de 

consistente beneficii umane şi sociale 
pentru explorarea lunară, toate acestea 
“chiar înainte de utilizarea resurselor, $ 
ecosistemelor sau a bazelor umane de pe 
Lună”, susţine cu pasiune B.H. Foing, 
actualul preşedinte al ILEWG. 


Grupaj: LAURA NANI şi MILICA VIŞAN 


foto: Andrei Toboşaru 


esigur, există metoda 
D.::: de recuperare, 
care presupune colecta- 
rea, compactarea, transportul şi 
topirea acestor cutii din alu- 
miniu. Rezultatele nu sunt satis- 
făcătoare deoarece se con- 
sumă multă energie, iar topirea 
are un randament scăzut. De 
fapt, dacă topirea nu se reali- 
zează în cuptoare cu atmosferă 
inertă, are loc, mai degrabă, 
arderea aluminiului, favorizată 
de grosimea mică a peretelui 
cutiei şi de vopseaua aplicată. 
Revenind la cele 150 de mi- 
lioane de cutii, mai trebuie să 
remarcăm o cifră importantă: 
suprafaţa recuperabilă a aces- 
tora însumează 2,7 milioane 
m2! De ce să nu folosim tabla 
recuperată din ele pentru a în- 
locui tabla zincată, folosită 


pentru acoperirea caselor? 
Acesta costă, ea singură, între 
40 şi 45 mii lei/m2, ceea ce în- 
seamnă că dacă am găsi o so- 
luţie pentru a folosi aluminiul, 
pe care astăzi îl aruncăm la 
gunoi, am putea economisi 
112,5 miliarde lei anual. 

Din aceste cifre rezultă în 
mod firesc două întrebări: de 
ce să nu exploatăm avantajul 
pe care ni l-ar putea oferi alu- 
miniul conţinut în cutiile de... 
bere? Ce rost ar avea să-l to- 
pim, când în el au fost investi- 
te tehnologie, manoperă şi 
energie? De aceea ne-am gân- 
dit la o soluţie, descrisă în bre- 
vetul 


108231 B1. Este vorba de un 
dispozitiv cu ajutorul căruia 
recuperăm peretele lateral al 
cutiei, sub forma unor plăcuţe 
de 90x185 mm. Pentru îndoirea 
tablei astfel obţinute, în vederea 
aplicării pe acoperişurile case- 
lor, am mai folosit câteva dispo- 
zitive specializate. Aplicarea pe 
acoperiş se face cu ajutorul 
unor agrafe de tapiţerie, nemai- 
fiind necesară vreo protecţie 
suplimentară. In fotografie se 
poate vedea un restaurant pen- 
tru acoperirea căruia am folosit 
15 600 de cutii, adică exact 
cantitatea aruncată de o cofe- 
tărie în două săptămâni. Trebu- 
ie să mai subliniem că această 
tablă are o calitate deosebită, 
fiind de fapt un aliaj cu mag- 
neziu şi cupru, având carac- 
teristici mecanice superioare 
tablei de aluminiu obişnuite, în 
ciuda unei grosimi reduse. 

Dacă doriţi să demaraţi o 
mică afacere noi vă putem liv- 
ra, contra cost, toată gama de 
dispozitive necesare. Scrieţi-ne 
pe adresa redacţiei revistei 
Ştiinţă şi tehnică. Nu trebuie să 
vă temeţi că aveţi nevoie de un 
spaţiu de depozitare foarte 
mare. După decupare, canti- 
tatea de tablă obţinută prin 
„prelucrarea“ unui camion de 
cutii încape într-o valiză. lar 
resursele nu vă pun nici un fel 
de probleme. Uitaţi-vă în jurul 
vostru şi veţi vedea că avem 
dreptate. 


IOAN BEZUZ CITIREAG 

CENTRUL 


D- -a lungul anilor am asis- 
tat ! i prilejul edițiilor anterioa- 
re zi Salonului Ingeniozităţii şi 
ia alte expoziţii) la încercările, 
uneori dramatice, ale unor in- 
ventatori de a-şi face cunoscute 
realizările şi de a atrage de 
partea lor oameni de afaceri. 
Din păcate, cu foarte rare ex- 
cepții, ei încercau să-i convingă 
pe potenţialii investitori cu 
desene simpliste, uneori execu- 
tate neîngrijit. Eşecul era previ- 
zibil, mai ales când ai de-a face 
cu oameni care vor să inves- 
tească şi nu să arunce nişte 
bani. Din experienţa proprie ştiu 
că o idee câştigă de zeci de ori 
în audienţă dacă, în locul unui 
desen, prezinţi produsul sau o 
machetă funcţională, care „să 
se mişte“. Însă, în ultimii ani, 
inventatorii, lipsiţi de sprijinul 
întreprinderilor, care altă dată 
ofereau condiţii relativ bune 
pentru punerea în practică a 
produselor noi, s-au prezentat 
cu machete improvizate, care 
făceau mai mult rău decât bine. 
Am constatat că, aşa cum se 
întâmplă şi în alte domenii, nici 
noi, inventatorii români, nu 
reuşim să ne „vindem marfa“. 


Nu ştim, încă, să facem acel 
lucru pe care anglo-saxonii îl 
numes sugestiv „promotion“. 

În foarte scurt timp, cu spriji- 
nul Societăţii „Ştiinţă & Tehnică“ 
SA se va înfiinţa un Centru de 
inovare, care îşi propune să 
acopere tocmai acest gol dintre 
inovator şi potenţialul investitor. 
Noi ne vom ocupa de „imaginea“ 
invenţiei şi, eventual, de ex- 
ploatarea ei, împreună cu autorul. 

Cel puţin într-o primă etapă 
vom folosi paginile generoasei 
reviste Ştiinţă şi tehnică, în care 
vom publica „propunerea lunii“, 
care va conţine prezentarea 
amplă a unei invenţii sau idei, 
la care vom adăuga implicaţiile 
financiare ale aplicării acesteia, 
mai precis un plan de afaceri, 


VARE 


care să permită investitorului să 
evalueze profitabilitatea plasa- 
mentului său. Consultanţa în 
realizarea planului de afaceri o 
vom face în colaborare cu Fun- 
dația FREE, cunoscută pentru 
cursurile pe care le organizează. 

Pentru firmele care solicită 
sprijinul inventatorilor în rezol- 
varea unor probleme deose- 
bite apărute în activitatatea lor, 
vom înființa rubrica „Căutăm 
soluții“. De asemenea, vom 
încerca să edităm un catalog 
cu cele mai valoroase invenții 
şi inovații, pe care să-l difuzăm 
tuturor celor interesaţi. 

Ne vom concentra eforturile, 
în primul rând, asupra invenții- 
lor cu aplicabilitate imediată şi 
care necesită investiţii minime. 
Vom crea, în viitorul apropiat, şi 
o bancă de date, cu ideile mile- 
niului III, idei valoroase dar ca- 
re, din diverse motive, nu sunt 
încă abordabile (de exemplu, 
ambalaje comestibile pentru 
băuturi răcoritoare). Vom con- 
tacta, de asemenea, centre din 
alte ţări, cu preocupări similare. 

De la dumneavoastră aştep- 
tăm sugestii şi propuneri, 
pentru ca Centrul de inovare să 
devină, în cel mai scurt timp, o 
unealtă eficientă pentru promo- 
varea noului. 


CĂUTĂM SOLUȚII 

A 
INGENIOZITAȚII 
Aşa cum am promis, începem din acest număr 

prezentarea lucrărilor expuse la Salonul Ingeniozităţii i: 
1999. În altă ordine de idei, recomandăm celor care 


doresc să-şi valorifice invențiile să citescă articolul 
Agenţia de inovare de la pagina 72. 


Domnul Teodor Panteliu Otopeanu, tel. 01/725 49 
55, 044/39 52 13 a venit la Salonul nostru cu o gamă 
întreagă de vehicule pe două roţi, cu sau fără motor. 
Caracteristicile tehnice ale unora dintre ele le 
prezentăm mai jos. 


Institutul de cercetare şi pro- 
iectare pentru electrotehnică, 
ICPE, Splaiul Unirii nr+313, 
sector 3, cod poştal 7424, a 
prezentat la Salon o seri: de 
invenţii deosebit de valoroase, 
care au obţinut premii la Sa!o- 
nul de inventică de la Geneva, 
din acest an. Toate lucrările au 
aplicabilitate imediată în dives- 
se domenii ale tehnicii. 


Rotor cilindric cu magneți 
permanenți, medaliată cu aur, 
reprezintă o nouă soluţie tehni- 
că pentru rotorul motorului sin- 


cron cilindric, cu ajutorul căruia 

MINIMOIIORET/A) MINI=0102 se obţine o creştere a inducției 

în întrefier şi o mai bună rezis- 

motor: 48 cm3 tență mecanică a acestuia. El 
consum: 1,8 1/100 km este folosit cu succes, atât în 
viteză maximă: 60km/h țară cât şi în străinătate, la ma- 
greutate: 27 kg şini pat a ba nume- 

itate de transport: o persoană rică şi la roboţi industriali. 


Metodă şi dispozitiv pentru 
MINIMOIORE TA) MINISOTOS creşterea mantanabākäji c cablu- 


rilor subterane, invenție pre- 


48 cm3 miată cu argint, conține o solu- 
2,3 1/100 km tie tehnică originală, care are la 

bază un dispozitiv "corp solid" 
27 kg cu mare putere de disipaţie, pe 


i š bază de siliciu dublu difuzat şi 
Spr o E | E poa metalizat. Acest dispozitiv asi- 
poate urca pante înclinate pâna la gură simultan atât mentena- 


A AMILIALA! bilitatea cât şi electrosecu- 
BICICLEI, F ritatea cablurilor subterane. 
Astfel se poate reduce numărul 


Capacitate de transport: doi adulți + un copil de avarii de 5-6 ori. 

Continuăm în acest număr, prezentarea cursului de 

dezvoltare a unei afaceri, în forma propusă de Fundaţia 
Evident, accentul este pus 

pe realizarea planului de ataceri. Într-o perioadă în care 
dezvoltarea sectorului privat se a fi singura şansă de 
redresare economică a României, suntem convinşi şi 
dumneavoastră aţi luat, cel puţin o dată, în calcul pe 
de a deveni propriul dumneavoastră patron. Nu ştim dacă 
această opţiune s-ar dovedi de succes, dar vă putem încredința 
că aveţi cu atât mai multe şanse, cu cât numărul întrebărilor de 
mai jos cărora le răspundeţi afirmativ este mai mare. 
Sunteţi capabil să luaţi decizii rapide? 
Sunteţi energic şi sigur pe dumneavoastră? 
Sunteţi în stare să faceți faţă înfrângerii şi dezamăgiri 
şi apoi să o luaţi de la capăt? 
Sunteţi deschis noilor idei? 
Ştiţi să îi ascultați pe ceilalţi? 
Sunteţi conştient că vă puteţi pierde banii 
şi tot ceea ce vă aparţine dacă întreprinderea dă faliment? 
Sunteţi pregătit să dedicați 15 ore pe zi sau chiar mai mult 
afacerii dumneavoastre? 
Familia vă susţine în ideea de a meepe o afacere? 
Puteţi să îi entuziasmați şi să îi motivaţi pe ceilalți 
(clienți, colaboratori, parteneri)? 


Planul de Afaceri este un do- 
sument confidenţial prin care se 
evaluează şansele de reuşită ale 
afacerii examinând firma din toate 
perspectivele (resurse necesare, 
activităţi, management, 
marketing, finanţe); 

Planui de Afaceri este 
un instrument de con- 


Identificarea unei idei 


Există două tipuri de între- 
prinzători: de voie şi de nevoie. 
Pentru reuşită nu contează în ce 
categorie vă încadraţi, dar con- 


ducere, evaluare şi actu- E: 8 Intreprinzător 
alizare continuă a stadiului 
afacerii; 
Planul de Afaceri este 
un instrument de persua- Executant Manager 


siune în relaţiile cu poten- 
țialii investitori sau creditori 
şi chiar cu potenţialii clienţi. 


Caracteristici antreprenoriale 


Calităţi manageriale 


Directorii Centrelor regionale FREE 
Liliana Pop - Centrul regional Cluj 
SC Arcade Group SRL, 
Str. Horea nr. 36/10, 3400 Cluj-Napoca 
Tel. / Fax: 064 43 22 47, tel. mobil: 094 57 50 82 


As. Romarketing, 


tează foarte mult dacă aveţi cali- 
tăţile potrivite pentru un între- 
prinzător de succes (după unii 
autori cca. 10% din indivizi) şi 
dacă v-aţi ales o afacere potrivită 
personalităţii şi condiţiilor dvs. 

Cercetătorii au sistematizat 
peste 40 de trăsături de bază ale 
întreprinzătorilor. Aceasta în- 
seamnă că diversitatea de tră- 
sături poate fi caracteristica cen- 
trală a întreprinzătorilor. 

Pentru ilustrarea factorilor 
cheie în succesul întreprinzători- 
lor se utilizează grila bidimensio- 
nală reprodusă alăturat (fig.1). 
Un întreprinzător autentic (D) 
este acea persoană care posedă 
atât caracteristici antreprenoriale 
puternice cât şi calificări bune de 
management. Dumneavoastră 
unde vă plasați pe această grilă? 

Primul pas către succes îl re- 
prezintă competenţa, calitatea 
de a fi întreprinzător. Dacă nu 
aveţi acest atribut esenţial nu 
are sens să vă cheltuiţi resur- 
sele în mod inutil! 

Dacă sunteţi un potenţial între- 
prinzător identificaţi afacerea care 
vi se potriveşte utilizând una 
dintre următoarele metode: 

a) metoda livrescă = întocmirea 
unei liste cu afaceri posibil de 
a fi abordate folosind ca ma- 
terial documentar literatura de 
specialitate (de exemplu, re- 
vistele Idei de Afaceri; Capi- 
tal; Tribuna economică); 

b) metoda de teren = observând 
pe piaţă care sunt produse- 
le/serviciile deficitare, care 
sunt nevoile nesatisfăcute ale 
consumatorilor şi discutând 


Carol Antal - Centrul regional Oradea 


Str. Sucevei nr. 43, 3700 - Oradea 
Tel. / Fax: 059 41 19 83 


e-mail: romark 8 medanet.ro 


e-mai!: arcade Qarcade.ro; arcade Qmail.dntcj.ro 
Eugen Por - Centrul regional Bucuresti 

Bd. Magheru nr. 9, intrarea C, et. 7, cam. 115 
Tel. / Fax: 01 3:5 86 78 

Kingă Bereczki - Centrul regional Sf.-Gheorghe 
S.C.S. Amâba , Str. Şcolii nr. 3, 

Sf.-Gheorghe, jud. Covasna 

Tel. / Fax: 067 35 19 94, 35 24 25 


această problemă cu un con- 
sultant de afaceri. 


Utilizaţi-vă creativitatea, com- 
binaţi, adaptaţi pentru a obţine 
noutatea sau gândiţi-vă să începeţi 
o afacere deja verificată prin 
preluarea ei printr-un contract de 
franchising (franciză). 

Filtraţi în etape succesive ide- 
ile de afaceri potenţiale, elimi- 
nându-le pe cele nepotrivite, ți- 
nând cont de: 

e experienţa dumneavoastră 
profesională; 

e motivaţia de a lucra într-un 
anumit domeniu; 

e resursele existente şi cele pla- 
uzibil de a putea fi atrase; 

e existenţa reală a unei cereri 
pentru produsul respectiv; 

e concurenţa; 

e dependenţa de furnizori unici; 

e posibilitatea diversificării pro- 
dusului; 

e profitabilitatea afacerii. 

Nu puneţi toate ouăle într-un 
coş, dar focalizaţi-vă pe ideea de 
afacere cea mai potrivită! 


Evaluarea resurselor 
și a necesităților 


O afacere se iniţiază şi se dez- 
voltă utilizînd resurse materiale, 
financiare, umane şi informaţionale. 

Faceţi un bilanţ al acestor re- 
surse de care dispuneţi în mod 
cert şi pe care le puteţi mobiliza 
pentru iniţierea afacerii. Nu vă 
ascundeţi după prejudecata „aş 
face dar nu am bani“. Mai impor- 
tante decât resursele financiare 
sunt cele umane şi informaţio- 
nale. Niciodată nu veţi fi în situa- 
ţia ideală de a deschide o afa- 
cere. Important este să începeţi! 

Treceţi în revistă care sunt per- 
soanele care vă pot ajuta , respeciv 
prieteni, rude, eventuali asociaţi şi 
informaţi-vă asupra resurselor de 
care dispun fiecare. 


Judith Simo - Centrul Miercurea-Ciuc 


As. Eurifitin, Str. Moylath Gustav nr. 6, 
Miercurea-Ciuc, jud. Harghita 


e-mail: sjudit Qnextra.ro; comindQ nextra.roAnatolie 
Socolovschi - Centrul regional Curtea de Argeş 


As. Târgul Fermierilor Curtea de Argeş, 
Str. Basarabilor nr. 25 

Tel. / Fax: 048 21 55 00, 048 71 28 09 
e-mail: tgfOstamets.ro 


Cuantificaţi cât mai exact sau 
chiar la maniera pesimistă toate 
mijloacele necesare afacerii. Ar fi 
utilă o listă cu toate costurile de 
lansare pentru a avea un indica- 
tor al nevoilor de finanţare. Deter- 
minaţi care este investiţia iniţială 
şi asiguraţi-vă că este suficientă 
pentru a transforma afacerea din 
idee într-un multiplicator de bani. 

Alături de resursele financiare 
şi în natură de care dispuneţi 
luaţi în calcul şi pe cele pe care 
le puteţi atrage. Si, nu uitaţi, cel 
mai puternic argument pentru 
atragerea de resurse este planul 
de afaceri. 

Sursele de finanţare a unei 
afaceri se constituie atât din capi- 
talul propriu, cât şi din aşa-nu- 
mitele „surse atrase“. 


Redactarea Planului 
de afacere 

Înarmaţi cu noile cunoştinţe 
dobândite la acest curs veţi fi în 
măsură să vă concepeţi şi să re- 
dactaţi propriul plan de afacere. 

Inaintea înfiinţării propriu-zise 
a firmei trebuie să aveţi nu doar 


în minte, ci şi redactat într-o 

formă palpabilă „ghidul călău- 

zitor“, „harta rutieră a succesului“, 
adică Planul de Afaceri (PA). Pla- 
nificarea afacerilor este o condiţie 

a succesului. La redactarea PA 

veţi avea permanent în atenţie 

două repere: de unde plecaţi 

(mijloace şi resurse),unde vreţi 

să ajungeţi într-un anumit timp. 

Planificarea propriu-zisă tre- 
buie să fie precedată de două 
etape de maximă importanţă: 

e culegerea informaţiilor (sta- 
tistici, manifestări expo, mass- 
media, C.C.I.A, O.N.G., baze 
de date , furnizori, clienţi, con- 
curenţă, firme de consultanţă, 
surse interne, etc); 

e sistematizarea informaţiilor, ce 
presupune organizarea uni- 
tară a unor informaţii aparent 
disparate, aceasta prefigurând 
deja afacerea (a se vedea 
listele de întrebări). 

Planul de afaceri trebuie 
întocmit după principiul pru- 
denţei. Principalele sale calităţi 
trebuie să fie: 

e credibilitatea; 

e concizia; 

e puterea de convingere; 

e coerenţa. 

Ca număr de pagini optimul îl 
reprezintă 40. Un plan prea 
subţire nu dă suficinte informaţii, 
iar unul prea voluminos poate fi 
mai greu de analizat. 


Constantin Grigoraş - Centrul regional Bacău 


Fundaţia pentru Iniţiativă Locală - FILBAC, 
Str. Holtului nr. 51, 5500 - Bacău 


Tel.: 034 17 63 08, 17 63 09, fax: 034 17 63 05 
e-mail: timasato Qstamets.ro 
Gabriel Terente - Centrul regional Brăila 


Incubatorul de Afaceri INCAF, 
Str. Transilvaniei nr. 2, Brăila 
Tel. / Fax: 039 61 21 96 
e-mail: incafbn Qstamets.ro 


septembrie 1999 ȘTIINȚĂ $I TEHNICĂ 75 


Un profil ocupaţional 
cuprinde informaţii 
despre: descrierea 
ocupației, 
instrumentele 

de lucru, atribuţii 

şi responsabilităţi, 
program de lucru, 
mediu de activitate, 
cerințe de educaţie 
şi pregătire 
profesională, cerințe 
de exercitare, 
deprinderi 
transferabile, 
dinamica ocupaţiei 
pe piaţa muncii, 
specializări înrudite. 


Luarea unei decizii privind cariera reprezintă un 
moment extrem de important şi dificil în acelaşi 
timp, în condiţiile actuale ale pieţei muncii din Ro- 
mânia, aceasta într-o continuă schimbare. Evo- 
luţiile economice conduc la necesitatea reevaluării 
modului în care este concepută munca şi locul de 
muncă, a proceselor de pregătire pentru o anumită 
meserie şi de practicare a acesteia. In condiţiile în 
care stabilitatea locului de muncă nu mai este un 
lucru cert, accentul cade pe mobilitatea forţei de 
mică şi pe pregătirea multidisciplinară. 


Pentru alegerea unei profesii sunt esenţiale: 


e Cunoaşterea structurii şi evoluţiei posibile a 
pieţei muncii; 

e Cunoaşterea traseului educaţional cerut de o 
anumită profesie; 

e Cunoaşterea cât mai bună a propriei 
persoane. 


Prima variabilă este cea mai dificil de evaluat 
în condiţiile prezentei deficienţe informaţionale şi 
a inexistenţei unei politici naţionale coerente în 
acest domeniu. Se apreciază totuşi, în funcţie şi 
de tendinţele economiei mondiale, că vor fi din 
ce în ce mai solicitate pe piaţa internă a forţei de 
muncă, profesiile de agent comercial, broker, in- 
formatician, operator calculator, specialist în rela- 
ţii publice. Fiecare dintre aceste profesii necesită 
o pregătire specială. 

Instrumentele cel mai des utilizate pentru cu- 
noaşterea unei anumite profesii sunt profilele 
ocupaţionale. Fiecare profil este structurat astfel 
încât să cuprindă informaţii despre: descrierea 
ocupaţiei (conţinutul muncii), instrumentele de 
lucru, etribuţii şi responsabilităţi, program de 
lucru, mediu de activitate, cerinţe de educaţie şi 
pregătire profesională, cerinţe de exercitare, de- 
prinderi transferabile, dinamica ocupaţiei pe piaţa 
muncii, specializări înrudite, alte informaţii supli- 
mentare. INFOTIN-ul dispune de profilele ocupa- 

Ce. 


PROFILUL OCUPAȚIONÂL 


tionale realizate de grupul de lucru pentru infor- 
mare şi consiliere privind cariera al Ministerului 
Muncii şi Protecţiei Sociale. 

Un aspect esenţial în orientarea profesională 
îl reprezintă cunoaşterea de sine, a trăsăturilor 
de personalitate, aptitudinilor, dorințelor şi nece- 
sităţilor proprii. Tinerii care se adresează centru- 
lui INFOTIN au ocazia, uneori pentru prima dată 
în viaţă, să se confrunte cu o situaţie de testare. 
Aceasta devine o prezenţă din ce în ce mai fami- 
liară în societatea noastră, un adevărat fenomen 
pe piața muncii. 


de 


Testele sunt instrumente standardizate, destinate măsurării 
şi cuantificării unor variabile individuale importante. 


Testele de cunoştinte au ca- 
racter retrospectiv. Ele sunt 
destinate evaluării cunoştinţelor 
şi abilităţilor proaspăt achiziţio- 
nate. În instituţiile de învăţă- 
mânt testele de cunoştinţe sunt 
utilizate în principal pentru a de- 
termina ceea ce o persoană a 
reuşit să înveţe sau să do- 
bândească, dar sunt utile şi în a 
aprecia dacă persoana este 
aptă de a trece la un nivel su- 
perior, într-o anumită disciplină. 
Testele de cunoştinte pot fi folo- 
site pentru o predicţie viitoare, 
spre deosebire de testele de 
aptitudini, care sunt folosite 
pentru a diagnostica deficienţe 
anterioare în performanţă. 


Testele de aptitudini măsoa- 
ră abilităţile (care au fost achizi- 
ționate de-a lungul unei perioa- 
de mai îndelungate de timp) 
pentru a acţiona într-un anumit 
domeniu. De asemenea, sunt 
utilizate pentru a realiza predic- 
tii asupra performanţelor viitoa- 
re în aria de interes. Testele de 
inteligenţă sunt cele mai cu- 
noscute din această categorie. 


Testele de personalitate pot 
furniza legi precise despre tră- 
săturile esenţiale ale persoanei, 
care să ajute la înţelegerea 
unui număr mare de comporta- 
mente. Foarte important este să 
existe o corespondenţă între 
trăsăturile de personalitate şi 
manifestarea lor în comporta- 
ment, deoarece atunci persoa- 
na este echilibrată. 


În toate stadiile dezvoltării 
individuale, testarea poate juca 
un rol important în procesul de 
alegere vocaţională. La vârste 
fragede este necesară identifica- 
rea unei arii generale de interese 
astfel încât acesta să poată fi ex- 
plorată în continuare. În cazul 
adultului tânăr, este nevoie de o 
informare mult mai individualiza- 
tă privind probabilitatea de suc- 
ces şi satisfacţie în diferite carie- 
re profesionale. Persoanele de 
vârstă mijlocie, care trec printr-un 
proces de schimbare a profesiei, 
resimt nevoia unor aprecieri şi în- 
curajări care să le întărească în- 
crederea în propriile planuri. 

Deşi datele obţinute în acest 
mod nu trebuie în nici un caz 
considerate infailibile, testele 
reprezintă instrumente care per- 
mit culegerea unor informaţii sis- 
tematice, repede şi corect. Pe 
piaţa forţei de muncă testele se 
înscriu în rândul metodelor şi teh- 
nicilor de selecţie profesională. 
Ca instrumente în cadrul orien- 
tării profesionale şi a alegerii unei 
cariere, ele relevă punctele tari şi 
punctele slabe ale personalităţii 
celui testat. Acesta află care sunt 
abilităţile sale, dar şi ce aspecte 
trebuie dezvoltate sau schimbate. 
Un accent deosebit se pune pe 
cunoaşterea şi formarea deprin- 
derilor transferabile care sunt 
solicitate în diverse activităţi. 
Acestea sunt: spiritul organizato- 
ric, abilităţile de comunicare, ca- 
pacitatea de învăţare etc. 


NECESARĂ %) 
TESTAREA ° 


Pe parcursul vieţii, o persoa- 
nă este nevoită să depăşească 
mai multe momente de decizie. 
Apar întrebări legate de ce cale 
trebuie să urmeze în continua- 
re. Alegerea celui mai potrivit 
program educaţional reprezintă 
un moment extrem de important 
şi cu toate acestea puţini-sunt 
cei care cer ajutorul în această 
privinţă. Ei caută să evite un'şir 
lung de încercări şi erori op- 
tând, în schimb, pentru reduce- 
rea alternativelor până la un nu- 
măr mic, uşor de controlat, de 
posibilităţi care par să aibă un 
potenţial de succes şi satisfac- 
ţie personală. Oportunitatea 
cuiva de a lua singur decizii co- 
recte, in ceea ce priveşte pro- 
pria viaţă cât şi experimentarea 
acestora, reprezintă o cale de a 
fi mulţumit de propria persoană 
şi contribuie la buna funcţionare 
a mecanismului "încredere in 
sine", care este o "cărămidă" de 
bază în construcţia unei perso- 
nalităţi echilibrate. 

ep: Ya cs € 


Prezentul articol nu 
va fi dedicat vreunui 
ciudatozaur, aşa 
cum unii dintre 
dumneavoastră, 
înşelaţi de titlu, ar fi 
fost domici să 
citească, dar va 
pomi din perioada în 
care T.rex vieţuia pe 
Pământ, mai exact 
din perioada 
Permiană, când 
povestea 
miraculosului arbore 
de Ginkgo biloba, 
despre care ne vom 
ocupa în cele ce 
urmează, de-abia 
începe... 


Bicgrafia unui arbore 


În urmă cu 250 de milioane 
de ani, primul reprezentant al 
acestei specii de arbori, recu- 
noscut astăzi drept una dintre 
cele mai importante plante me- 
dicinale din lume, îşi făcea 
apariţia, răspândindu-se în 
mod echitabil pe întreg cuprin- 
sul globului. Cândva comun în 
America şi Europa, arborele de 
Ginkgo a fost distrus însă în 
timpul erei glaciare, în aproape 
toate regiunile Terrei, excep- 
tând anuinite ţinuturi din China 


fosila vie 


şi Japonia, unde specia s-a 
menţinut intactă până în zilele 
noastre, motiv pentru care 
Charles Darwin a şi botezat-o 
“fosila vie”. Dacă în Ţara Soa- 
relui Răsare localnicii au fost 
sensibili la efectele tămădui- 
toare ale frunzelor şi fructelor 
plăcut mirositoare ale acestui 
copac, pe care le-au folosit 
preţ de 4 000 de ani pentru tra- 
tarea a numeroase afecţiuni, în 
special a disfuncţiilor erectile, 
în Europa sau în America lu- 
crurile au decurs mult mai ane- 
voios. Asta pentru că de-abia 

în 1784 giganticul copac, înalt 
de peste 30 de metri, a fost 
readus în America, unde da- 
torită rezistenţei sale deosebite 
la insecte, boli şi, mai ales, faţă 
de poluare, a ajuns să fie folo- 
sit în primul rând ca arbore 
ornamâiiial, fiind plantat în par- 
curile marilor oraşe. În zilele 
noastre însă europenii şi ame- 
ricanii se află într-o acerbă 
cursă de recuperare a timpului 
pierdut, deoarece extractul din 
frunzele de Ginkgo se bucură 
acum de o enormă popularitate 
pe aceste continente, vânzân- 

du-se atât cu prescripţie, cât şi 
fără, ca plantă medicinală. 


Succes statistic 


În ţări ca Franţa sau Ger- 
mania, extractul standardizat şi 
titrat obţinut din frunzele de 

Jo biloba, conţinând 24% 
o-flavone glicozide şi 6% 
ne lactones (denumit de 
cercetători EGb 761), este 
ai frecvent medicament 
ris, cu procentele de 1% şi 

din totalul vânzărilor 
ite pe bază de prescripţie 
ceste ţări. lar dacă, în 
aproximativ 100 000 de 
;i, din întreaga lume scriau 
10 milioane de reţete cu 
: extract, în acest an, în 
ania, vânzările au crescut 
anţial, atingând o cifră de 
e milioane de dolari, motiv 
u care această plantă a 
aşa cum era de aşteptat, 
tul mai multor studii 
ice. 


jumentul neuroloţilor 


Din cartea doctorului 
Michael T. Murray “Natural 
Alternative to Prozac”, 
publicată în 1994, aflăm 
că din frunzele acestui 
copac se poate extrage o 
întreagă paletă de prin- 
cipii terapeutice active 
(peste 40), dintre care 
cercetătorii au găsit im- 
portante doar două - fla- 
ronoidele şi terpenele 
nkgolide şi bilobalide - ale 
or efecte însumate au 

ca acest extract să fie 
mauvăt într-o gamă extrem de 
largă de afecţiuni. Este util în 
eradicarea simptomelor 
atribuite unei circulații cerebrale 
insuficiente, cum ar fi scăderea 
memoriei, a capacităţii de 
concentrare şi a vigilenţei, 
apariţia ameţelilor, a cefaleei 
sau a depresiei, mai ales la 
persoanele vârstnice; în dis- 
funcţiile urechii interne - vertij, 
acufene, precum şi în simpto- 
matologia dată de o circulaţie 
periferică insuficientă, de exem- 
plu în sindromul Raynauld. Mai 
este folosit, de asemenea, îm- 

potriva impotenţei, a sindro- 
mului premenstrual, în retino- 
patia diabetică, în senilitate 
(incluzând celebra boală 
Alzheimer) şi în sechelele apă- 
rute după accidentele vasculare 
cerebrale sau traumatismele 
craniene. 

Variata influenţă terapeutică 
se datorează, în mare parte, 
efectelor exercitate de ginkgo- 
flavone glicozide. Acestea au, 
în primul rând, o puternică 
acţiune antioxidantă (de inacti- 
vare a radicalilor liberi) la nivel 
cerebral, alături de un efect 
vasoreglator particular exercitat 
asupra arterelor, prin care este 
crescută rezistenţa şi tonusul 
pereţilor venoşi. Tot flavo- 
noidelor li s-a pus în evidenţă şi 
un puternic efect antiagregant 
plachetar. Ginkgolidele, mai 
ales tipurile A şi B, şi biloba- 
lidele prezintă efectul neuro- 
tropic stimulând procesele de 
compensare neuronală, de 
creştere a turnoverului neuro- 
transmiţătorilor şi a densităţii 
receptorilor sinaptici. 

Aceeaşi carte scoate în 
evidenţă faptul că acest extract 
de Ginkgo biloba şi-a demon- 
strat remarcabilele efecte bene- 
fice mai ales în îmbunătăţirea 
simptomelor asociate îmbătrâ- 
nirii. In acest sens, s-au efectuat 
studii pe şoareci, folosindu-se un 
lot în vârstă de 24 de luni şi altul 
de 4 luni. La începutul studiului 
s-a observat că bătrânii aveau 
cu 22% mai puţini receptori de 
serotonină decât tinerii, pentru 
ca, după administrarea extrac- 
tului, să se constate o creştere 
cu 32% a numărului locusurilor 
de serotonină la şoarecii vârst- 
nici. Cel mai interesant lucru de- 
monstrat prin aceste studii este 
că extractul de Ginkgo biloba a 
fost capabil să contracareze una 
dintre cele mai importante 
mutații produse în chimia creie- 
rului uman, şi anume reducerea 
numărului locusurilor receptorilor 
serotoninici, care apare în mod 
normal o dată cu înaintarea în 
vârstă. Ca rezultat, s-a observat 
că datorită acestui fenomen, bă- 
trânii sunt mult mai sensibili la 
tulburări ale ritmului somn- 


veghe, la depresie, pierderi de 
scurtă durată a memoriei, aten- 
tiei sau capacităţii de concentrare 
şi că, evident, EGb 761 le-ar fi 
mai mult decât util o dată cu tre- 
cerea anilor. 


Răsfățatul presei 

Primul studiu clinic, dublu- 

orb, efectuat în SUA, publicat în 
întregime în JAMA (Journal of 
the American Medical Asso- 
ciation) din 3 octombrie 1997 şi 
comentat în Time Magazine cu 
doar o lună mai târziu, dove- 
deşte că EGb 761 are un efect 
măsurabil asupra bolii Alzhei- 
mer. “Ginkgo nu este neapărat 
un miracol”, ne informează, cu 
un scepticism reţinut, dr. Pierre 
Le Bars, neurolog la Institutul 
de Cercetări Medicale din 
Tarrytown, New York, şi inves- 
tigator principal al studiilor. “Dar 
avem foarte mulţi pacienţi care 
s-au stabilizat timp de patru ani 
de zile”, ne mai spune el, iar 
rezultatele numeroaselor studii 
efectuate în acest sens îi stau 
mărturie. Cercetările, care s-au 
efectuat pe parcursul unui an, 
cu evaluări complete în săptă- 
mânile 12, 26 şi 52, au vizat un 
lot de 309 pacienţi care prezen- 
tau această boală sau care au 
avut o cădere recentă. Aceştia 
au fost împărţiţi în două grupe. 
Primul grup de pacienţi a primit 
120 mg de extract de Ginkgo, 
iar celuilalt i-a fost administrat 
un preparat placebo. Nici doc- 
torii, nici pacienţii lor n-au ştiut 
până la sfârşitul studiului ce i-a 
fost dat şi cui, studiul fiind 
dublu-orb. S-a evaluat deterio- 
rarea mentală, folosindu-se trei 
teste standard. Măsurătorile 
efectuate au urmărit, în princi- 
pal, trei indicatori: 

1. Scala de evaluare a bolii 
Alzheimer - subscala proce- 
selor cognitive (ADAS-Cog) 

2. Evaluările geriatrice date de 
Relativ's Rating Instrument 
(GERRI) 

3. Schimbarea impresiei clini- 
ce globale (CGIC) 

Dintre cei 309 de pacienţi 
supuşi testării, 202 au prezen- 
tat date evaluabile începând cu 

a 52-a săptămână, având un 
ADAS-Cog cu 1,4 puncte mai 
mare decât grupul placebo (P- 
0,4) şi un GERRI cu 0,14 
puncte mai crescut decât în 
cazul grupului placebo (P-0,04). 
EGb 761 a demonstrat astfel că 
este capabil să îmbunătăţească 
performanţele cognitive şi 
reiaţiile sociale ale suferinzilor 
de Alzheimer pe durata a 6 luni 
de zile, la o magnitudine destul 
de mare pentru a putea fi recu- 
noscute de către Institutul de 
Cercetări Medicale din Tarry- 
town, New York. 


În loc de concluzie... 


Cu toate că preparatele care 
au la bază acest extraordinar 
extract sunt prezente şi pe piaţa 
românească (Tanakan, Gink- 
gor-Fort şi altele, în concentraţii 
mult mai scăzute), nu ar fi indi- 
cat să vă năpustiţi asupra far- 
maciilor, încercând să vă faceţi 
depozite, înainte de a vă con- 
sulta medicul curant. Nu toate 
preparatele de Ginkgo sunt la 
fel. Există medicamente special 
destinate tulburărilor de circula- 
ție cerebrală, altele vizând o cir- 
culaţie periferică insuficientă, 
cele indicate în sindromul pre- 
menstrual distingându-se de 
preparatele recomandate îm- 
potriva impotenţei. In ceea ce 
priveşte ultima categorie de 
afecţiuni, ar exista, desigur, 
tentaţii şi mai mari în achiziţio- 
narea produsului, dacă ţinem 
cont de faptul că peste 30 de 
milioane de bărbaţi din lumea 
întreagă suferă de disfuncţii 
erectile, iar EGb761 este lipsit 
de efectele adverse ale mult 
discutatei Viagra. 

Să ne întoarcem deci la 
natură, dar cu prudenţă şi mult 
discernământ, fiind atenţi în 
primul rând la restul medica- 
mentelor folosite, cu care 
extractul de Ginkgo ar putea 
interfera, producând efecte 
nedorite. 


Dr. SÎNZIANA POPESCU 


Organizaţia Mondială a Sănătăţii 


Qiiar 


O „epidemie“: aşa califică 


obezitatea în ţările industrializate. 


In faţa acestui fenomen, 


laboratoarele farmaceutice încearcă 
să găsească un medicament eficient. 


ure de slăbire draconice, 
Ç mese sărite, post..., chiar 

cu prețul sănătății. O 
bună parte din populata adultă 
suferă de obezitate, fenomen 
considerat de OMS o adevărată 
„epidemie“ în ţările dezvoltate. 
Previziunile sunt alarmante. Se 
apreciază, de pildă, că până în 
anul 2025, numărul obezilor se 
va dubla în Marea Britanie şi 
Statele Unite ale Americii. lată 
de ce specialiştii şi marile la- 


boratoare internaţionale caută 
cu înfrigurare să elaboreze 
medi camente antiobezitate. 

La sfârşitul anului trecut, 
orlistat, o nouă moleculă, a 
ajuns în Europa sub numele 
xenical. După mai multe luni de 
comercializare în SUA, ea a 
fost prezentată ca o mică re- 
voluţie. De fapt, acest medica- 
ment, care acţionează asupra 
absorbției grăsimilor de către 
organism, este departe de a 


Pea 
soluţiona toate problemele. În 
timpul mesei, tubul digestiv eli- 
berează un grup de enzime, 
lipazele, care „decupează“ 
lipidele în molecule mai mici. 
Acestea, denumite monogliceri- 
de, sunt capabile, după trans- 
formare, să traverseze peretele 
intestinal. Aici ele vor fi captate 
de celulele adipoase, care le 
stochează sub o formă mai 
complexă. 

Or, orlistat inhibă în parte 
lipazele şi reduce absorbţia 
grăsimilor cu 30%. Dacă acest 
medicament nu este inutil 
pentru obezi, un studiu realizat 
de medicii din Centrul de 
cercetări clinice din Chicago, 
SUA, recunoaşte că el nu adu- 
ce decât un ajutor limitat şi 

numai în primul an. Apoi kilo- 
gramele în plus revin. Efectuată 
pe 880 de adulţi, realmente 
obezi, cercetarea a durat doi 
ani. Pacienţii au fost separați în 
două grupe. In primul an, jumă- 
tate dintre subiecţi a primit o 
doză de 120 mg de orlistat, de 
trei ori pe zi. In cealaltă grupă a 
fost distribuit un placebo. In 
anul următor, toţi participanţii 
au urmat un regim alimentar. 
Dozele de orlistat administrate 
primei grupe, tot de trei ori pe 
zi, au scăzut la 60 mg, protoco- 
lul rămânând identic pentru 
ceilalţi subiecţi. 

După o perioadă de un an, 
pierderea în greutate a fost, în 
medie, de 8,7 kg pentru primii 
pacienţi şi de 5,8 kg pentru a 
doua grupă. Dar în anul 
următor, s-a observat că, în 
general, participanţii s-au 
reîngrăşat. In cele din urmă s-a 
constatat că numai 34% dintre 
subiecţii cărora li s-a adminis- 
trat orlistat au scăzut în greuta- 
te cu circa 10%. Pentru cât 
timp? Bernard Guy-Grand, şe- 
ful Serviciului de medicină şi 
nutriţie de la H'Mtel-Dieu din 
Paris, recunoaşte, în revista 
Sciences et avenir 626/1999, 
că „este imposibil să se ştie 
modul în care acţionează pe 
termen lung această moleculă“. 
De asemenea, trebuie notat 
faptul că pacienţii ţin un regim 
sărac în grăsimi, ceea ce limi- 
tează efectele tratamentului. 

Xenicalul, ce costă câteva 
sute de franci, nerambursaţi de 
Asigurările sociale, este pentru 
moment singurul medicament 
indicat în cazurile de obezitate 
masivă. Nu pentru multă vre- 
me, deoarece o nouă substan- 
tă, sibutramina, îşi va face apa- 
riţia peste câteva luni în farma- 
ciile franceze. Efectele privind 
moderarea apetitului sunt apro- 
piate de cele ale izomeridei. 
Dar nu prezintă aceleaşi efecte 
secundare, mai ales în privinţa 
hipertensiunii arteriale pulmo- 
nare, ce a provocat moartea 
mai multor pacienţi şi retra- 
gerea precipitată a izomeridei 
de pe piaţa mondială în 1997. 

De altfel, se ignoră încă 
multe aspecte ale mecanisme- 
lor obezității. Ar trebui să se 
descopere de ce unii indivizi 
sunt obezi, iar alţii nu. Un prim 
răspuns a fost dat de un studiu 
asupra proteinelor UCP (un- 
coupling protein), condus de 
Daniel Ricquier, director de 
cercetare la CNRS. În 1997, 
echipa sa a descoperit 
existenţa acestor molecule, 
care favorizează,mai degrabă, 
disiparea energiei celulelor sub 
formă de căldură decât utiliza- 
rea sa pentru acumularea re- 
zervelor adipoase. „O creştere 
a UCP induce la şoarece o 
scădere a greutăţii, căci 
celulele pierd energia pentru a 
stoca grăsimile. Vom încerca 
să verificăm experienţa la om,“ 
precizează Daniel Ricquier. 
Cercetătorii îşi mai pun mari 
speranţe în faimoasă leptină, 


un hormon care, în special, are 
puterea de a reduce senzaţia 
de foame, acţionând indirect 
asupra unei părţi din creier, 
hipotalamusul. Mai multe echi- 
pe internaţionale testează 
eficacitatea sa la om, chiar da- 
că pentru moment rezultatele 
decepţionează. Aceste două 
molecule, care totuşi promit, nu 
vor putea fi folosite începând cu 
ziua de mâine. În cel mai bun 
caz, sunt necesari 5-10 ani de 
cercetare pentru ca un medica- 
ment să fie propus publicului. 
Oricum ar fi, preţul stabiliză- 
rii greutăţii înseamnă regim ali- 
mentar, activitate fizică şi su- 
port psihologic. In sfârşit, nu 
trebuie uitat că, uneori, pierde- 
rea a câtorva kilograme contri- 
buie la dispariţia a mai multor 
factori de risc pentru sănătate. 


VOICHIȚA DOMĂNEANŢU 


& ORLISTAT 


Eliminare 
prin fecale 


Orlistatul împiedică absorbţia a 30% din grasimi, graţie 
inhibării acţiunii lipazelor. Aceste enzime ale tubului 
digestiv intervin în degradarea lipidelor, transformate în 
molecule mai mici, capabile să treacă prin peretele 


intestinului, 


fiind stocate 


în organism. Grâsimile 


nedegradate sunt eliminate prin fecale. 


persoană obeză este 
e) rar izolată în anturajul 

său, adesea şi ceilalţi 
membri ai familiei fiind 
supraponderali. Or, pentru 
prima oară, cercetătorii 
francezi au localizat o genă, 
numită ob 1, care ar fi res- 
ponsabilă de o treime din 
obezităţile familiale. 

Noutatea are importanţă. 
Până în prezent, singurele 
anomalii genetice evidenţiate 
nu atingeau decât un număr 
restrâns de indivizi cu forme 
excepţionale şi severe de 
obezitate. Era cazul genelor 
receptorului leptinei sau mela- 
nocortinei, doi hormoni ce.joa- 
că un rol în apetit şi car&.au 
fost descoperiţi numai la una 
sau două familii. Gena ob t 
localizată pe cromozomul 10, 
are legătură cu obezitatea 
comună. „La început, 


descoperirea noastră a fost o 


mare surpriză, subliniază 
Philippe Froguel de la Institu- 
tul Pasteur, cu toate că atât 
echipele americane, cât şi 
cele europene se interesau 
de cromozomul. 10. Rezul- 
tatele lor confirmă importanţa 
mutaţiilor de pe ob 1.“ 

Lista cromozomilor. sus- 
pectaţi că poartă o genă'impli- 
cată în dezvoltarea obezității 
rămâne deschisă. In acest 
moment, cercetătorii şi-au 
concentrat atenţia asupra:cro- 
mozomilor 5, 2 şi 20. „După 
localizarea genelor obezității, 
precizează Philippe Froguel 
în revista citată anterior, 
etapa următoare va consta în 
înțelegerea funcţiilor-lor în 
organism. Şi noi avem în 
Franţa echipele şi materialul 
necesar pentru ca primele 
rezultate să fie accesibile în 
anul 2001 sau 2002.“ 

ir II! era 


„o practică veche 


de 3000 de ani 


„Hormoni vegetali“ 

ce îmbunătăţesc starea 
de spirit şi reechilibrează 
emoțiile, atunci când 
acestea pot avea influenţe 
negative asupra chakrelor 
(centrilor energetici), 

dar care îşi pun amprenta 
şi asupra fizicului şi stării 
de spirit; poţiuni curative 
împotriva migrenei, 
insomniei, depresiilor, 
durerilor vertebrale; rujuri 
de buze terapeutice, 

ce conțin esențe 

de lavandă, bergamotă 
sau sunătoare... 


Toate au la bază arome de 
plante, rădăcini şi flori. Şi dacă 
mirosul lor declanşează stări 
mentale, ele pot produce, de 
asemenea, şi efecte fizice, 
aceste mecanisme fiind foarte 
intim conectate. Amestecuri re- 
laxante sau energizante ce se 
folosesc în apa de baie sau ade- 
sea sub formă de automasaj, la 
nivelul! anumitor zone „stra- 
tegice“ ale corpului - ghimbirul, 
lămâia verde, cardamom (fami- 
lia Zingiberaceae), mate (ilex 
paragnayensis), toate acestea 
sunt cunoscute pentru efectele 

produse asupra stării mentale - 
bucurie, relaxare, stimulare. 
Uleiurile esențiale pure 
reprezintă baza oricărei terapii 
aromoterapeutice, indiferent 
dacă este concretizată prin ma- 
saj, îmbăiere sau inhalare. Ori- 
ce ulei esențial pur se înca- 
drează în una dintre cele 5 
categorii/familii: verde, pentru 
muşeţel, eucalipt, marjoram, 
mentă, marin; citric, în cazul 
grapefrutului, lămâii şi porto 
lei; flor entru geranium, 
vandă, ng-Ylang, lem 
trandafir; condimentat, în 
hiparo i 


ănătăţii, îm 
ahiată de un masaj 
cu Uleiuri şenţialg. 
De 3 000 de 


bite prin 
este/d g 


pă 


rile esenţiale îşi exercită acţiu- 
nea lor magică asupra creierului 
şi a sistemului nervos periferic. 
La ridicarea moscheelor, 
musulmanii obişnuiau uneori să 
amestece mortarul cu uleiuri 
esenţiale de trandafir şi mosc, 
aşa încât zidurile să răspân- 
dească un miros divin, în plin 
miez de zi. Când porneau la 
luptă, egiptenii foloseau un 
anumit parfum „aromoterapeu- 
tic“, care, prin proprietăţile sale, 
incita la agresiune. Omul mo- 
dern redescoperă cu greu ade- 
vărurile cunoscute anticilor... 
Termenul de „Aromacholo- 
gie“ a fost inventat abia în 1982 


geranium, lavandă, 
Ylang-Ylang, 


lemn de trandafir 


Lemnos 


cedru, tămâie 
şi lemn dulce 


Verde 
muşeţel, eucalipt, 
marjoram, mentă, 

rozmarin 


de către Olfactory Research 
Fund, pentru desemnarea ştiinţei 
interacțiunii dintre diferitele odori, 
psihologia şi comportamentul 
uman. Ideea este că dacă 
aromele acţionează asupra stării 
mentale, acestea pot influenţa, 
indirect, şi starea fizică. 

„Spirit sănătos, într-un corp 
sănătos“: este ceea ce partiza- 
nii aromoterapiei au promovat 
aproape dintotdeauna. Aromele 
benefice generează calm, ar- 
monie interioară, într-un cuvânt: 
„bien-être“ ! 

Fiecare ulei are un efect 
specific. Din acest punct de ve- 
dere, acestea pot aparţine celor 
două mari categorii: uleiuri care 
revigorează şi cele care re- 
laxează. Dar atenţie: deoarece 
uleiurile esenţiale , în anumite 
concentraţii, pot fi foarte puter- 
nice, persoanele epileptice şi 
femeile însărcinate trebuie fe- 
rite expunerii acestora. 

Aromoterapia este o formă 
de terapie complementară. |n 
condiţiile în care urmaţi o medi- 
caţie şi doriţi să recurgeţi şi la 
metode aromoterapeutice, con- 
sultaţi-vă înainte medicul iar 
dacă suferiţi de astm evitaţi 
inhalarea directă a uleiurilor 
esenţiale pure, care, ocazional, 
pot declanşa un atac de astm. 


Există totuși 
o bază științifică? 

Chiparosul şi isopul tămă 
duiesc alergiile, menta poate 
anihila migrenele... De aproape 
două decenii, cercetătorii inves- 
tighează această problemă, 
încercând să analizeze ştiinţific 
virtuțile aromoterapiei. Astfel, a 
fost inventat sistemul „Mood 
Mapping“ ce distinge 8 categorii 
de stări asociate cu diferite 
mirosuri, de la bucurie la depre- 
sie, trecând prin iritaţie, apatie, 
relaxare, senzualitate, alertă, 
stres. Unul dintre aspectele 
cele mai aprofundate, atât 
datorită atracției sale ştiinţifice, 
cât şi pentru posibilul potenţial 
comercial este ceea ce se 
numeşte efectul „Madeleine de 
Proust“. Neurologii şi psihologii 
sunt de acord că simţul olfactiv 


este 

indes- 
tructibil 
legat de 
suveniruri 
emoţionale, 
aspect care este 

atât de relevant 
redat în romanul „În 
căutarea timpului pier- 
dut“ al lui Proust. Într-ade- 

văr, ariile cerebrale utilizate 
pentru decodificarea 
diferitelor mirosuri sunt, 
totodată, centrii activi ai memo- 
riei şi emoţiilor, toate fiind foarte 
intim conectate. 

Alte studii, conduse sub egida 
Olfactory Research Fund, orga- 
nism ce sponsorizează cercetă- 
rile privind simţul olfacţiei, tind să 
demonstreze că anumite arome, 
precum cele de scorţişoară pot 
stimula concentraţia, creativitatea 
şi eficienţa în muncă. lar lavanda 
reprezintă un remediu eficace 
împotriva insomniei, nemaivor- 
bind de alte odori, cu proprietăţi 
stimulative sexuale. 


Esenţe de... aer 

inventată prin anii ‘80, de 
către International Flavors & 
Fragrances, tehnologia „Living 
Flower“ permite capturarea şi 
reproducerea aromei unei flori 
vii. Cu ajutorul unei seringi, 
(microextracţie în fază solidă) se 


prelevează moleculele 
aromatice existente în 
mediul înconjurător al 
florii; ele sunt 
injectate într-un 
spectrometru, 
care separă 
moleculele, identi- 
fică compoziţia lor 
şi măsoară propor- 
ţia fiecărui element. 
Mirosul poate fi apoi re- 
„ constituit în laborator, 
imitându-l fidel pe cel din 
natură. Cu ajutorul acestei 
tehnologii revoluţionare, cercetă- 
torii pot nu numai să obţină 
miresme ale florilor rare, din care 
este imposibil de extras uleiuri 
esenţiale, dar, totodată, să cap- 
tureze variațiile aromatice ale 
unei flori, pe parcursul diferitelor 
momente ale zilei sau ale ciclului 
vieţii sale, de la înflorire la 
deschiderea completă, proces ce 
constituie „bioritmul florii“. 

In prezent, este la fel de 
posibil să se reproducă miro- 
surile din mediul ambiant, aşa 
precum briza iodată a mării, 
mirosul mâncării preferate sau 
prospeţimea aerului de munte. 
Rezultatul? Este conţinut în 
micile flacoane... 


Dr. IOANA CAMELIA 
PETROVICI 

Despre modul în 
care sunt 
infectate 

animalele, despre 
principalele 
riscuri pentru om, 
despre felul în 
care se fac 
controalele 
veterinare, 
despre ceea ce 
gândesc oamenii 
de știință vom 
afla din acest 
material. 


Dioxina, pericol 
pentru sănătatea 
noastră? 


Dioxinele sunt substanţe 
foarte toxice. Prezente în unele 
defoliante, ele sunt produse în 
mod esenţial de uzinele siderur- 
gice şi metalurgice, dar şi de 
incineratoarele de deşeuri de tip 
combustie în mediu clorat. Ajun- 
se din sol în plante, unde se 
fixează, dioxinele sunt ingerate 
de animale, concentrându-se în 
grăsimi şi lapte. Ele pot să 
contamineze carnea de vită, de 
pasăre etc., peştii, ouăle şi 
produsele lactate. 

Intoxicaţiile acute induc se- 
mne generale (oboseală, dureri 
de cap, amețţeli...), tulburări neu- 
rologice ale membrelor şi clor- 
acnee (acnee datorată clorului). 


e 


Aceste simptome s-au constatat 
mai ales la victimele din Seveso, 
Italia (1976) sau în cazul 
intoxicaţiilor colective cu ulei 
alimentar contaminat. Nu a fost 
însă semnalat nici un deces. 
Dar... „Observațiile expe- 
rimentale pe animale arată, fără 
echivoc, că dioxinele sunt 
agenți cancerigeni, care, uneori 
chiar în doză mică, provoacă 
efecte toxice diverse asupra re- 
producerii, imunității şi a sis- 
temului nervos, notau, în şe- 
dinţa din 17 martie 1998 con- 
sacrată dioxinei, experţii Con- 
siliului superior de igienă pu- 
blică din Franţa. La om, rezulta- 
tele epidemiologice sunt dificil 
de interpretat. Singur efectul 
cancerigen al 2,3,7,8 TCDD 
(dioxina cea mai comună) a 


86 ȘTIINȚĂ ȘI TEHNICĂ septembrie 1999 


fost confirmat, celelalte efecte 
fiind tranzitorii, iar subiecţii pre- 
zentau interpretări puţin conclu- 
zive.“ Astfel, influenţele asupra 
tiroidei şi dezvoltării neurolo- 
gice a copilului sunt puţin 
cunoscute de specialişti. 

Din 1990, Organizaţia Mon- 
dială a Sănătăţii a recomandat 
interzicerea vânzării şi consu- 
mării produselor ce depăşesc 
10 picograme (actualmente 5 
Pg) de dioxină pe gram de ma- 
terie grasă. Doza zilnică ad- 
misă pentru consumator a fost 
fixată între 1 şi 4 picograme pe 
kilogram de greutate şi pe zi. 

In Franţa, în martie 1998, 
după descoperirea unei conta- 
minări a laptelui de către inci- 
neratoarele din regiunea Nord- 
Pas-de-Calais, s-au emis mai 


multe recomandări privind cer- 
cetarea, alimentaţia şi mediul. 
In sfârşit, ca urmare a con- 
taminării din Belgia, experţii 
francezi au adoptat în regim de 
urgenţă dispoziţii tranzitorii pri- 
vind produsele alimentare. 


Făina animală, 
un risc 
potențial? 

Vacile nebune, puii cu dio- 
xină au un punct comun: utili- 
zarea făinurilor sau grăsimilor 
animale pe bază de carcasă de 
origine neidentificată şi insu- 
ficient controlată. Diferenţa? Nu 
s-a înregistrat nici o afecţiune 
umană în cazul puilor conta- 
minaţi, dar au existat 40 de 
cazuri mortale datorate noii 


variante a maladiei Creutzfeldt- 
Jakob (v-MCJ). Şi este posibil 
ca neplăcerile să nu se fi sfâr- 
şit. După calculele lui Simon 
Cousens, epidemiolog la Lon- 
don School of Hygiene and Tro- 
pical Medecine, 75 000-80 000 
de britanici ar putea să fie con- 
taminaţi de v-MCJ, a cărei incu- 
baţie atinge 30 de ani. O altă 
teorie neliniştitoare, cea a pro- 
fesorului veterinar Jeanne Bru- 
gere-Picoux, susţine că făinurile 
contaminate din Anglia ar „am- 
plifica“ un agent bovin în stare 
de latenţă, dar preexistent. 

In Franţa, teoretic, singurele 
care se folosesc în fabricarea 
făinurilor şi grăsimilor animale 
sunt coprodusele care provin 
din abatoare şi de la măcelării 
(carne destinată consumului 


uman, dar care a depăşit ter- 
menul de valabilitate). Alte 
„produse cu risc“ - creier, ochi, 
măduva spinării, amigdale, 
timus, splină, stomac şi o parte 
a intestinelor -, animale bolnave 
sau moarte la fermă fac obiec- 
tul unui tratament separat, în 
vederea unei distrugeri prin 
incinerare. Făinurile animale 
sunt utilizate pentru hrănirea 
păsărilor, porcilor şi a unor peşti 
de crescătorie. In schimb, după 
criza vacilor nebune, toate prote- 
inele animale, cu excepţia celor 
din lapte, au fost interzise în 
creșcătoriile de bovine. 

In Europa, datorită scan- 
dalului cu puii cu dioxină, revine 
în actualitate interzicerea făinu- 
rilor animale. In acest caz, 
pentru că este deficitară în ceea 
ce priveşte proteinele vegetale, 
Uniunea Europeană se va vedea 
nevoită să le importe. Or, soia 
americană este... transgenică, 
iar alte produse conţin aflatoxine, 
la fel de nocive ca dioxinele. 


Antibiocele, 
folosire 
excesivă? 


Atunci când într-o crescă- 
torie se declanşează o infecţie 
bacteriană, primul lucru la care 
se apelează este administrarea 
antibioticelor. Acestea sunt di- 
ferite de cele utilizate de me- 
dicina umană. Cu excepţia 
celor folosite ca stimulatoare de 
creştere. Doze de 10-20 de ori 
inferioare tratamentelor curative 
se introduc în hrana animalelor. 
Ele permit o mai bună asimilare 
a alimentelor, graţie unei selec- 
ţii a bacteriilor intestinului. Re- 
zultatul? O creştere conside- 
rabilă a randamentului: un kilo- 
gram de hrană produce pâna la 
900 grame de carne. 

Evident, polemica stâ:nită în 
jurul acestui subiect se referă la 
rolul pe care îl joacă aceste 
antibiotice în apariţia rezistenţei 
bacteriene în medicina umană. 
Există transfer al rezistenţei 
între bacteriile prezente în mod 
inevitabil pe carnea pe care o 
mâncăm şi bacteriile din in- 

testin? În laborator, asemenea 
schimburi au fost observate, 
susţin specialiştii. 

De la 1 ianuarie 1999, ca ur- 
mare a unei decizii a Uniunii Eu- 
ropene, au fost interzise 4 dintre 
antibioticele folosite în alimen- 
tația animală. Este vorba de 
tilosina, spiramicina, bacitracina 
şi virginiamicina. Statele mem- 
bre vor trebui să se conformeze 
acestei decizii înainte de 1 iunie 
1999. Folosirea avoparcinei, o 
moleculă apropiată de vanco- 
micina administrată în medicina 
umană, a fost interzisă cu un an 
în urmă. Incet, încet, evantaiul 
produselor utilizabile în cres- 
cătorii se restrânge. 


În farfuria 
noastră 
hormoni? 


Autorităţile americane per- 
mit crescătorilor de vite să ad- 
ministreze hormoni pentru ame- 
liorarea creşterii, 70-90% dintre 
bovidele din SUA fiind astfel 

tratate. Trei dintre ei 
sunt naturali (es- 
tradiol, testoste- 
ron, progeste- 
ron), iar doi sin- 
tetici (trenbolon 
acetat, zeranol). 
Uniunea euro- 
peană a in- 
terzis 

importul acestei cărni din 1 
ianuarie 1989, atitudine aflată 
la originea unui serios conflict 
sub arbitrajul Organizaţiei Mon- 
diale a Comerţului (OMC). 
Poziţia americană nu s-a 
schimbat de 10 ani. Pentru 
ministrul agriculturii din SUA, 
hormonii naturali sunt siguri, 
fiind identici cu cei secretaţi de 
om, iar consumarea unei cărni 
tratate nu duce la o creştere 
semnificativă a nivelului lor. „Un 
copil prepuber (populaţia cea 
mai sensibilă faţă de hormonii 
feminini) produce circa 41 500 
nanograme (ng) de estrogeni 
pe zi. Dacă el mănâncă o 
friptură de 120 g provenită de la 
un animal tratat, va primi 1,6 ng 
de hormoni, ceea ce conduce 
la un total de 41 501,6 ng, care 
nu înseamnă o mare schim- 
bare.“ Food and Drug Adminis- 
tration este atât de convinsă de 
aceste valori încât a încetat 
chiar să mai controleze nivelul 
hormonilor naturali în carne. în 
schimb, dă asigurări că hormonii 
sintetici se află sub control. 
Pentru a-şi justifica veto-ul, 
europenii invocă principiul 
precauţiei. Teama lor? Un risc 
crescut de apariţie a cance- 
relor. în urmă cu doi ani, ei au 
întocmit un dosar destinat să 
convingă OMC de 
nocivitatea cărnii 
tratate. Dar a- 
ceasta nu a reac- 
i 4 ţionat la argu- 
mentele prezen- 
tate. Fără să 
aducă o probă 
directă a noci- 
vităţii ei, ex- 
perţii UE au ri- 
postat, sus- 
ţinând că es- 
tradiolul poate 
fi considerat un 
veritabil agent 


cancerigen. 
o” 

Poziția europeană a fost în- 
tărită şi de lucrările lui Frederick 
Saal, de la Universitatea din 
Missouri, care a arătat că 
sistemul embrionar al 
şoarecelui este sensibil la 
numai 0,11 pg de estradiol 
suplimentar. 


Carnea, sursă 
de maladii 
infectioase? 


Asemenea produselor lac- 
tate, peştilor, ouălor..., carnea 
poate să fie contaminată de 
bacterii, lucru posibil de-a 
lungul întregului lanţ alimentar. 
Multe dintre intoxicaţiile alimen- 
tare provin dintr-o contaminare 
fecală. în cazul produselor de 
origine animală, aceasta poate 
să survină în timpul eviscerării, 
materiile intestinale contami- 
nând muşchiul, sau prin contact 
cu mâinile murdare. Deconge- 
lările accidentale sau încălzirea 
insuficientă a alimentelor pro- 
voacă, de asemenea, contami- 
narea. în afara produselor 
lactate, Listeria poate să infec- 
teze carnea crudă sau meze- 
lurile. Salmonella contaminează 
mai mult păsările şi ouăle. Alte 
bacterii incriminate sunt 
colibacilii, stafilococii etc. 

Infestările bacteriene de 
origine animală provoacă gas- 
troenterite benigne, dar uneori 
mortale (100 de cazuri pe an). 

Infecția apare în momentul 
ingerării unui aliment conta- 
minat de bacterii vii. în majori- 
tatea cazurilor, o simplă paste- 
urizare permite eliminarea lor. 
în schimb, consumarea toxi- 
nelor bacteriene existente într- 
un aliment va declanşa pato- 
logia şi chiar dacă bacteria va fi 
distrusă, simptomele vor 
rămâne. 

Atenție, aşadar, la regulile 
elementare de igienă, care sunt 
foarte utile, deşi uneori par 
banale: spălatul pe mâini, cură- 
tarea regulată a frigiderului, pră- 
jirea sau fierberea corectă a 
alimentelor... 


VOICHIȚA DOMĂNEAŢNU 


hormonul 
îmbătrânirii 


nde se ascunde „secretul“ 
U îmbătrânirii umane? Toc- 

mai în genele minusculu- 
lui vierme Caenorhabditis ele- 
gans! Aceşti nematozi sunt stu- 
diaţi, de aproape 30 de ani, 
pentru capacitatea lor de a între- 
rupe îmbătrânirea minusculului 
lor organism. În perioadele de 
suprapopulare, atunci când re- 
zervele de hrană sunt foarte mic- 
şorate, aceştia stochează gră- 
simile la nivelul intestinului, 
stopând procesul de digestie şi 
intrând într-o fază de „hibernare“ 
care le este proprie, o perioadă 
în care procesele vitale sunt în- 
cetinite, pe care cercetătorii au 
denumit-o perioada dauer, ceea 
ce, în limba germană înseamnă 
„durabil“, stabil, constant. Acea- 
stă fază poate dura foarte multe 
luni. Imaginaţi-vă că astăzi sun- 
teți supuşi procesului de conge- 
lare, urmând să fiți treziţi abia în 
anul... 2299! La ieşirea din acea- 
stă perioadă dauer, aceştia îşi 
reiau ciclul normal al vieţii, 
murind 14 zile mai târziu. Feno- 
menul a suscitat interesul cer- 
cetătorilor dar, cu toate acestea, 
se ştie puţin în legătură cu 


mecanismele bio- 
logice care stau la 
baza activării sale. 

În 1992, Cynthia 
Kenyon, cercetător 
la Universitatea din 
San Francisco, a 
alterat codul genetic 
al acestor nemato- 
de. În final a desco- 
perit că a obţinut o 
„armată de mutanţi“, 
dintre care o mare 
parte au trăit de 
două până la trei ori 
mai mult decât cei 
„nealteraţi“. Mai mult 
decât atât: cercetă- 
toarea a demonstrat 
că este suficientă 
alterarea unei sin- 
gure gene, codifica- 
tă daf-2, pentru 
atingerea unei vârste - păstrând 
proporţiile - „matusalemice“. 
Mai uimitor este faptul că 
această prelungire a vieţii se 
datorează unei extensii a primei 
etape - tinereţea - şi nu a 
„apusului“ acesteia. 

Dar un eveniment de-a 
dreptul senzaţional s-a produs 


pe 15 august 1997, când Gary 
Ruvkun, de la Şcoala medicală 
din Harvard, Boston, Massa- 
chusetts a anunţat că a găsit 


secretul acestei fascinante 
gene. „La nematod, explică cer- 
cetătorul, gena daf-2 fabrică o 
proteină ce stă la baza sinteti- 
zării unui hormon: insulina, hor- 

mon care este secretat după in- 
gestia alimentară, ca răspuns la 
creşterea nivelului de glucoză 
din sânge. Insulina creşte per- 
meabilitatea celulară pentru 
glucoză. Gena daf-2 fabrică o 
proteină care împarte 35% din 
secvenţa sa cu receptorul insu- 
linei şi 34% cu receptorul facto- 
rului de creştere insulinică 
(IGF-1), un formidabil promotor 
al creşterii celulare umane. 
Aceste descoperiri demon- 
strează faptul că mecanismul 
care controlează metabolizarea 
glucozei este unul foarte vechi, 
evoluţia divergentă a nemato- 
delor şi a speciei umane fiind, 
de fapt, separată de o perioadă 
de 700 - 800 de milioane de ani. 
Dar cu toată această diferenţă, 
se revelează faptul că degrada- 
rea glucozei şi procesul de 
îmbătrânire sunt fenomene intim 
conectate. „Anumiți hormoni, ex- 
plică Cynthia Kenyon, con- 
trolează mecanismul de utilizare 
a principiilor nutritive, putând 
totodată să controleze foarte 
bine şi durata de viaţă a omului.“ 


Încetinirea 
metabolismului 
În perioadele de carenţă ali- 
mentară, organismul trebuie să 
se adapteze, în aşteptarea zile- 
lor mai bune... Acest deziderat 

nu se poate realiza decât prin în- 
cetinirea metabolismului. Nume- 
roase nevertebrate, cât şi câteva 
vertebrate, cunosc astfel de faze 
care le permit să supravieţuiască 
unor ierni aspre şi unor veri 
toride, pe parcursul acestor 
„paranteze metabolice“ apetitul, 
dezvoltarea şi reproducerea 
lor fiind suprimate. Imbă- 
trânirea organismului este 
încetinită. 

Atunci când hrana 
este din abundență, 
insulina îşi exercită 
din plin acţiunea, 
favorizând arderile 
celulare. Organismul 
cunoaşte o dezvoltare 
mult mai rapidă, ceea ce 
îi permite să ajungă la 
maturitate sexuală mult 
mai devreme şi să execu- 
te mult mai repede ceea 
ce este „programat“ să facă: 
procreare şi implicit transmite- 
re de gene. În februarie 1998, 
Gary Ruvkun a dovedit în- 
că o dată că există 
o strânsă legătură 
între sexualitate 


| 75 


şi procesul de îmbătrânire: astfel, 
nu numai că mutaţiile genei daf-2 
sunt răspunzătoare de creşterea 
longevităţii nematodelor, dar 
acestea le reduc fertilitatea. 
Cheie a longevităţii, insulina 
reglează şi capacitatea 
reproductivă! 

Strategia conturată de către 
gene, de-a lungul evoluţiei pare 
destul de limpede: începând cu 
carburantul, reprezentat de 
către alimente, sunt puse la dis- 
poziţie, via insulină, toate condi- 
tiile necesare unei creşteri 
rapide, în scopul ajungerii cât 
mai rapide la stadiul de matu- 
ritate sexuală. Insulina modulea- 
ză de fapt nivelele IGF, factor de 
creştere ce controlează diviziu- 
nea, creşterea şi proliferarea 
diferitelor celule. Cu cât hrana 
este mai abundentă, cu atât 
există mai multă insulină şi IGF, 
factori disponibili să activeze 
creşterea organismului. 

O dată cu trecerea anilor, ce- 
lulele animale răspund din ce în 
ce mai puţin la solicitările insuli- 


nice. Dintr-o dată, organismul 
fabrică mai mult acest hormon, 
tocmai pentru a face faţă rezis- 
tenţei pe care o întâmpină. 
Ceea ce rezultă este un exces 
cronic de insulină, care acţio- 
nează la nivelul celulelor hipo- 
fizei, forţându-le să sintetizeze 
hormonul de creştere (GH). 

Acest fenomen explică de 
ce la persoanele în vârstă se 
secretă mult mai puţin GH 
decât la adulţii tineri. Această 
scădere afectează, de 
asemenea, nivelul IGF-1, care 
se micşorează, în pofida 
creşterii secreției de insulină. 

Aşadar, alimentația excesivă 
expune masiv organismul acțiu- 
nii factorilor de creştere, în 
prima parte a vieții, dar îl 
privează de influența acestor 
factori la bătrânețe. 

De fapt, spre sfârşitul vieții, 
IGF-1 se remarcă a fi extrem de 
important pentru menţinerea 
masei musculare şi a masei 
osoase. In această etapă există 
o corelaţie între nivelele IGF şi 
performanţele sistemului imuni- 
tar şi, deci, ale stării de sănă- 
tate. La centenari, cu cât nivelul 
de IGF este mai ridicat, cu atât 
capacităţile cognitive sunt mai 
bine conservate. 

Dacă s-ar opta pentru o 
creştere mult mai lentă, (care 
se opune „strategiei“ ADN-ului), 
lucrurile ar fi diferite. Acesta ar 
fi cazul animalelor trecute pe 
dietă. Cu mai puţină insulină, 
nivelurile de IGF, la începutul 
vieţii acestora, sunt mult mai 
mici decât cele ale animalelor 
cărora le este asigurată o nutri- 
ţie adecvată dar, în continuare, 
acestea scad,într-un ritm mai 
lent. În cea de-a doua jumătate 
a vieţii, celulele conservă totuşi 
o mare sensibilitate faţă de 
IGF-ul din curentul circulator. 
Organismul beneficiază, în 
aceste condiţii, de factorii de 
creştere, care, la această vâr- 
stă, sunt asociaţi unei stări de 
sănătate mai bune şi unei 
vitalităţi pe măsură. 


Caenorhabditis elegans 
deține capacitatea 
de a-şi suprima temporar 
îmbătrânirea. 


Zahăr fals pentru... 
păcălirea genelor 

O viaţă cât mai lungă, lipsi- 
tă de privaţiuni alimentare... 
Acesta este pariul pe care vor 
să-l câştige George Roth şi 
Donald Ingram, cercetători la 
Institutul naţional de geriatrie 
din Baltimore, Maryland. Ideea 
rezidă în „amăgirea“ sistemelor 
celulare sensibile la factorul 
energie, fără a afecta, în ace- 
eaşi măsură şi apetitul. „Cău- 
tăm să găsim echivalentul la 
mamifere al genei care plasea- 
ză nematodul în faza dauer, 
explică Donald Ingram. „Dorim 
să activăm un program de lon- 
gevitate, fără ca realmente să 
modificăm alimentaţia.“ 

Cercetătorii au efectuat o 
serie de studii în care şobolanii 
sunt hrăniţi cu o falsă glucoză, 
2-dezoxiglucoza sau 2-DG. 


Aceasta este transportată în 
mod normal în celule, dar me- 
tabolismul său este, în conti- 
nuare, incomplet. Rezultatele 
preliminare demonstrează că 
un regim care conţine o canti- 
tate de 0,4% din acest tip de 
zahăr, determină o scădere a 
temperaturii corporaie cu o 
jumătate de grad, o scădere cu 
30% a nivelului insulinic şi o 
pierdere în greutate de 10%, 
toate aceste date implică, de 
fapt, şi încetinirea procesului de 
îmbătrânire. Această experien- 
tă sugerează că este posibilă 
„Scurtcircuitarea“ anumitor pro- 
grame celulare asociate îmbă- 
trânirii, prin activarea altor pro- 
grame ce privesc longevitatea. 


Dr. IOANA CAMELIA 
PETROVICI 

In acele epoci deci omul 
intra sub incidenţa implacabilei 
legi: a mânca sau a fi mâncat. 
Apoi, treptat, această fiinţă 
incestă, aflată încă la hotarul 
dintre animalitate şi hominie, a 
căpătat un nou statut, unic pe 
planetă, devenind stăpânul vie- 
țuitoarelor din rândul cărora s-a 
desprins. Şi astfel omul, care 
iniţial ucidea pentru a-şi salva 
viaţa, a început a vâna, pentru 
a folosi produsele obţinute de la 
animalele vânate ca sursă ener- 
getică şi materie primă pentru 
existenţa sa. lar mai târziu, mult 
mai târziu, a început a vâna 
fără un scop utilitar, din plă- 
cere, deşi motivații subtile, 
adânc ancorate în străfundurile 
inconştientului colectiv, deter- 
minau în ultimă instanţă acest 
act, aparent gratuit. 


Arenele cu fiare 
ale Romei antice 


Când cetăţenii Imperiului 
roman, trăind, în sfârşit, la 
adăpost de spaimele ance- 
strale, n-au mai simţit nevoia de 
a vâna pentru a-şi asigura exis- 
tenţa, programarea inconştientă 
s-a declanşat şi ei au început 
să vâneze prin procură, adică 
printr-un comportament de 
substituție în cadrul aşa- 
numitelor jocuri organizate în 
arene şi amfiteatre, în cursul 
cărora animale sălbatice carni- 
vore (bestiae dentatae) şi erbi- 
vore (bestiae herbaticae) erau 
vânate de gladiatori în adevă- 
ratele spectacole cinegetice ri- 
tualizate, denumite venationes. 
Reprezentaţiile mai includeau şi 
alte numere de natură a satis- 
face motivațiile abisale ale 
omului de curând civilizat: lup- 
te ale animalelor între ele, lupte 
între gladiatori şi animale, 
executarea condamnaților la 
moarte prin sfâşierea lor de 
către fiare. Asemenea spec- 
tacole erau organizate de împă- 
raţii Romei pentru a câştiga 
bunăvoința plebei sau a-şi 
serba triumfurile dobândite în 
războaiele lor de cucerire. Cel 


mai impunător edificiu destinat 
acestor spectacole, Amphi- 
teatrum Flavium - cunoscut mai 
ales sub numele de Colosseum 
- a fost construit de împărații din 
dinastia Flaviilor. Inaugurarea 
sa, în anul 80, sub domnia lui 
Titus, a costat viaţa a 5 000 de 
fiare, iar la jocurile organizate 
de Traian, pentru a sărbători 
victoria asupra dacilor au fost 
ucise 11 000 de animale! 

Leii ocupau un loc important 
în luptele din amfiteatre. Citind 
cu atenţie relatările datând din 
acea epocă, îţi poţi da seama 
de adevăratul comportament al 
„fiarelor“. Eliberaţi în arenă, leii 
erau foarte speriaţi şi, în con- 
secinţă, foarte agitaţi, cu ochii 
dilataţi şi gura deschisă, semne 
pe care, interpretându-le sim- 
plist şi antropomorfic, spec- 
tatorii le considerau manifestări 
ale ferocităţii crunte, pe când, 
în realitate, ele erau semne ale 
panicii pe care le-o provocau 
ambianța necunoscută şi urle- 
tele mulţimii dezlănţuite. Do- 
vadă că aşa stăteau lucrurile 
este faptul că leii din arene nu 
se prea grăbeau să sfâşie victi- 
mele omeneşti, ce li se ofereau 
drept pradă de către semenii 
acestora. Faptul ca atare nu e 
consemnat, dar el reiese dintre 
rânduri, dacă citeşti cu atenţie 
textele. Astfel, tradiţia consem- 
nează cazurile unor condam- 
naţi de care leii nu s-au atins. 
Imediat, mintea oamenilor 
acelor vremuri, predispusă a 
gândi magic, a încercat să dea 
o explicaţie acestor fapte ce 
contraziceau credinţa despre 
ferocitatea „bestiilor“, ajungân- 
du-se astfel fie la născocirea 
unor intervenţii supranaturale, 
fie la adevăratele basme, de un 
antropomorfism naiv, dar care 
impresionează şi astăzi inimile 
mai simţitoare şi minţile mai 
puţin lucide. 


în groapa cu iet 


Din prima categorie face 
parte cazul notoriu al profetului 
Daniel, aruncat din porunca îm- 


„„„Daniel, aruncat din 
porunca împăratului 
persan Darius în 


groapa cu lei, unde a 
fost găsit a doua zi 
viu şi nevătămat... 


păratului persan Darius în groa- 
pa cu lei, unde a fost găsit a 
doua zi viu şi nevătămat. Ve- 
chiul Testament prezintă destul 
de tendenţios această întâm- 
plare ieşită din comun. Împotri- 
va lui Daniel se urzeşte o intri- 
gă de palat şi împăratul e con- 
strâns, împotriva voinţei lui, să- 
i aplice lui Daniel pedeapsa 
gropii cu fiare, deoarece nu se 
putea dezice de o poruncă pe 
care viclenii lui sfetnici îl îndem- 
naseră a o parafa. Toată noap- 
tea, monarhul, chinuit de re- 
muşcări, n-a putut închide ochii 
şi, în revărsatul zorilor, s-a dus 
în grabă la groapa cu lei, stri- 
gându-l pe Daniel „cu un glas 
plângător“. Şi iată, Daniel îi 
răspunse voios, din adâncul 
gropii, „Vecinic să trăieşti împă- 
rate!“, după care îi relatează că 
„îngerul Domnului“ a închis 
gura leilor, care nu i-au făcut 
nici un rău. Impăratul Darius, 
după ce „s-a bucurat foarte 
mult“, a pus să fie scos Daniel 
din groapa leilor şi să fie arun- 
caţi în locul lui intriganţii care îl 
defăimaseră, cu familiile lor cu 
tot, şi „până să ajungă aceştia 
în fundul gropii, leii i-au şi apu- 
cat şi le-au fărâmiţat oasele“. 
Dacă există un grăunte de 
adevăr în acest episod biblic, el 
constă în faptul că Daniel, aşa 
cum reiese şi din alte eveni- 
mente ale istoriei sale, despo- 
vărate de aura lor mistică, era 
un om cu o personalitate foarte 
puternică, reuşind să se impu- 
nă nu numai oamenilor, ci şi 
animalelor. Prin atitudinea sa, 
Daniel nu a provocat atacul 
leilor - care şi aşa nu dau buz- 
na să sfâşie omul -, scăpând 
astfel cu viaţă. Îngerul său 


septembrie 1999 ȘTIINȚĂ ȘI TEHNICĂ 93 


păzitor a fost el însuşi. Restul 
poveștii, adică devorarea intri- 
ganţilor, a copiilor şi nevestelor 
lor, este sau o născocire cu 
intenţie moralizatoare sau un 
fapt real, explicabil prin aceea 
că azvârlirea claie peste gră- 
madă a atâtor prăzi, ce se 
agitau şi strigau înspăimântate, 
a aţâţat probabil leii, declan- 
şându-se reacţia de ucidere, 
aşa cum se întâmplă când 
pătrund în ţarcurile vitelor şi, 
stârniţi de panica acestora, le 
masacrează în masă, chiar fără 
a le devora. 


Androcles și leul 


Un alt caz de relaţii paşnice 
stabilite între leul-călău şi omul- 
victimă, caz devenit legendar, 
este cel al lui Androcles. Acesta 
ar fi fost un sclav care, hotărît 
să-şi câştige libertatea, a fugit 
de la stăpânul său, un procon- 
sul roman din nordul Africii, 
care se purta extrem de crud cu 
robii săi. Evadarea sclavului era 
considerată o culpă deosebit de 
gravă şi, ca atare, Androcles a 
fost prins, adus la Roma şi dat 
pradă fiarelor în arena Colos- 
seum-ului. Animalul ce trebuia 

să-l sfâşie pe Androcles era un 
leu. Spectatorii, aţâţaţi până la 
delir, aşteptau, urlând şi tropă- 
ind, ca „bestia“ să se arunce 
asupra victimei, dar, spre stu- 
poarea şi dezamăgirea lor, leul 
s-a oprit din avântul său, s-a 
apropiat cu paşi înceţi de con- 
damnat, apoi... s-a culcat la pi- 
cioarele acestuia. í 

Ce se întâmplase? Conform 
legendei, după evadare, Andro- 
cles se refugiase într-o peşteră 
în deşert. Aici s-a pomenit cu 
un leu ce s-a îndreptat spre el, 
întinzându-i laba (?!?) în care 
se afla înfipt un ghimpe. Milos, 
Androcles smulse cu un gest 
spinul şi aşa se născu între el şi 
fiară o neobişnuită prietenie, 
care a durat până ce fugarul a 
fost prins. Privind cu luare 
aminte, în arenă, leul ce-i cruța 
viaţa, Androcles recunoscu în 
el animalul căruia îi acordase 
modesta sa asistenţă veteri- 
nară. Povestind cu voce tare 
istoria sa spectatorilor, care, 
impresionați de comporta- 
mentul leului, cereau grațierea 
condamnatului, Androcles fu 
acoperit de o ploaie de flori şi 
monezi de aur, apoi scos din 
arenă. A doua zi, împăratul îl 
eliberă din sclavie şi-i dărui 
drept tovarăş leul cu memorie 
bună şi „recunoştinţa“ trează. 


O interpretare 
etologică 
a legendei lui 
Androcles 

Este greu să discerni ade- 
vărul de fantezie în această 
legendă. Totuşi, ca mai toate 
legendele, ea trebuie să aibă la 
bază un fapt real. Acest sâm- 
bure de adevăr pare să fie 
cruţarea victimei-om de către 
călăul-leu şi explicaţia oferită 
spectatorilor de victimă prin 
povestirea sa. Ambele sunt 
singurele care, datorită carac- 
terului lor neobişnuit, puteau 
impresiona atât de puternic 
mintea şi sufletul oamenilor, 
încât să ataşeze întreaga 
întâmplare tezaurului, legen- 
delor lumii. 


Legenda lui Androcles şi a 
leului său, în ciuda viziunii ei 
antropomorfice, rezistă, cu 
oarecare îngăduinţă şi în liniile 
sale principale, unui examen 
critic efectuat din perspectivă 
etologică. Este cunoscută 
marea variabilitate comporta- 
mentală a leilor. Leul lui An- 
drocles, dacă a existat, trebuie 
să fi fost inteligent şi blând. Un 
asemenea animal, când se 
simte handicapat din punct de 
vedere fizic - în speţă din 
pricina spinului înfipt în labă - 
îşi reduce sensibil distanţa de 
fugă faţă de om. Androcles, pe 
de altă parte, pare a fi fost un 
om curajos şi cu sânge rece; o 
dovedeşte faptul că nu s-a 
împăcat cu sclavia şi a încer- 
cat, cu riscul vieţii, să-şi recâş- 
tige libertatea. Apropierea din- 
tre un leu temporar infirm şi un 
om cu însuşiri de dresor nu 
este imposibilă. Mai trebuie 
neapărat menţionată capacita- 
tea unor evenimente survenite 
în viaţa animalelor de a se 
imprima profund în memoria de 
lungă durată, dacă sunt aso- 
ciate cu o emoție puternică. 
Durerea resimţită de leu şi apoi 
uşurarea ce a urmat intervenţiei 
„chirurgicale“ a lui Androcles au 
contribuit, poate, la memorarea 
respectivei situaţii stimulatori. 

Cu aceeaşi îngăduinţă, 
putem presupune că o dată cu 
Androcles soldaţii au capturat şi 
leul. Au ajuns întâmplător leul şi 
Androcles faţă în faţă în arenă? 
Legenda lasă să se înţeleagă 
că da. Este însă la fel de posibil 
ca o minte sadică să fi regizat 
intenţionat această situaţie. 
Proconsulul roman, stăpânul lui 
Androcles, era, ne încredin- 
tează legenda, un astfel de 
monstru sadic; n-ar fi putut el 
interveni pentru ca sclavul fugar 
să fie destinat drept pradă 
leului pe care-l îmblânzise? Nu 
ar fi imposibil. Recunoaşterea 
lui Androcles de către leu şi 
manifestările „prietenești“ (mai 
corect, neagresive) ale acestuia 
din urmă sunt atât de credibile 
încât nu merită să mai insistăm 
asupra lor. Mai greu de explicat 


li s-ar putea părea unora recu- 
noaşterea leului de către 
Androcles. Pentru mulţi, toate 
animalele sălbatice, deci şi toţi 
leii, seamănă între ele. Cine 
însă iubeşte şi cunoaşte bine 
vieţuitoarele ştie să le deose- 
bească uşor după înfăţişare şi 
fire. Nu trebuie să ai calificare 
de etolog sau zoolog pentru 
asta, sunt suficiente calităţi 
înnăscute de bun observator şi 
sincer iubitor de animale. Dar 
virtuțile de etolog sunt la fel de 
vechi ca şi omul, astfel încât 
puteau fi prezente, prin jocul 
cromozomilor, şi la un sclav din 
atichitate numit Androcles. 
Acesta şi-a recunoscut priete- 
nul necuvântător şi astfel cercul 
se închide. Legenda lui Andro- 
cles ar putea fi deci adevărată. 


Şi totuși... 

Şi totuşi, o îndoială nu-mi dă 
pace. Ceva sună fals în toată 
această istorie. Amănunte 
aparent nesemnificative, cum 
ar fi leul care apare în noapte, 
răcnind (!?!) şi târându-şi picio- 
rul, înaintând spre om şi întin- 
zându-i laba în care se afla 
înfipt spinul. Cunosc pe de altă 
parte prea bine modul în care 
se amplifică şi se deformează 
un fapt cât de mic, dar care se 
abate de la cursul obişnuit al 
lucrurilor, având darul să stâr- 
nească imaginaţia umană. De 
aceea cred că legenda lui 
Androcles ar putea avea şi o 
altă explicaţie, mai prozaică, 
dacă admitem că singurul ele- 
ment real al poveștii este în- 
tâlnirea, cu final idilic, dintre un 
sclav condamnat la moarte şi 
leul destinat a-i fi călău. Ipoteza 
cea mai plauzibilă pare a fi ur- 
mătoarea: confruntarea din 
arenă a avut loc între un om 
curajos, stăpân pe sine şi isteţ, 
numit - să admitem - Androcles, 
şi un leu cu temperament 
paşnic. Androcles a înfruntat 
calm leul, care, nemailuându-l 
în seamă, s-a culcat într-un colţ 
al arenei. Mai târziu, imaginaţia 
colectivă a redus treptat 
distanţa, aducând în cele din 
urmă leul la picioarele condam- 


natului. Oricum, inventiv şi 
spontan, Androcles a profitat de 
situaţie, furnizând spectatorilor 
o înduioşătoare explicaţie pen- 
tru faptul uluitor că leul i-a 
cruțat viaţa. Făcând o serioasă 
concesie, putem admite in 
extremis posibilitatea ca, în 
Africa, Androcles să fi scos 
vreun spin din laba unui leu 
bătrân, bolnav sau dresat. Pro- 
babilitatea ca leul din arenă să 
fi fost acelaşi cu leul din deşer- 
tul libian este, dacă judecăm 
lucrurile la rece, destul de 
redusă. Mult mai probabil, 
Androcles şi-a amintit vreo 
poveste de tip fabulistic, auzită 
pe când era sclav în Libia şi, 
ager la minte, a servit-o prompt 
publicului, înduioşându-l şi sal- 
vându-şi astfel viaţa. 

Este o variantă foarte posi- 
bilă. In cursul evoluţiei preis- 
torice, dar mai ales istorice, a 
omului, isteţimea a prevalat 
treptat şi continuu asupra forţei 
fizice. Ulise, cel ager la minte, 
nu numai că reuşeşte să pro- 
voace, datorită vicleşugului cu 
calul de lemn, căderea Troiei, 
dar scapă nevătămat din nu- 
meroasele şi grelele încercări la 
care este supus în cursul înde- 
lungatei sale odiseei, ajungând 
în cele din urmă cu bine acasă, 
în Ithaca, la fidela sa Penelopa. 
Ahile însă, simbolul forței fizice 
şi al curajului eroic, cade răpus 
în faţa zidurilor Troiei. „Micile 
celule cenuşii“ cu care se mân- 
dreşte Hercule Poirot, detec- 
tivul creat de Agatha Christie, 
continuă să reprezinte un factor 
esenţial al evoluţiei compor- 
tamentului uman. 

